Anexă

la Hotărârea Curții de Conturi

nr.34 din 05 iulie 2021



**CURTEA DE CONTURI A REPUBLICII MOLDOVA**

|  |
| --- |
| MD-2001, mun. Chișinău, bd. Ștefan cel Mare și Sfânt nr.69, tel.: (+373 22) 26 60 02, fax: (+373 22) 26 61 00,  web: [**www.ccrm.md**](http://www.ccrm.md), e-mail: [**ccrm@ccrm.md**](mailto:ccrm@ccrm.md) |

**RAPORTUL**

auditului conformității achizițiilor publice

în cadrul sistemului Ministerului Apărării

în anii 2019-2020

Cuprins:

[**Lista acronimelor** 4](#_Toc76976974)

[**Glosar** 4](#_Toc76976975)

[**I.** **Sinteza** 6](#_Toc76976976)

[**II.** **Prezentarea generală** 7](#_Toc76976977)

[**2.1 Sistemul național de achiziții publice** 7](#_Toc76976978)

[**2.2. Procesul de achiziții publice din cadrul sistemului Ministerului Apărării** 9](#_Toc76976979)

[**2.3 Achiziții publice realizate în perioada 2019-2020 în cadrul sistemului Ministerului Apărării** 10](#_Toc76976980)

[**III.** **sfera și abordarea de audit** 11](#_Toc76976981)

[**3.1. Mandatul legal și scopul auditului** 11](#_Toc76976982)

[**3.2. Abordarea auditului** 11](#_Toc76976983)

[**3.3. Responsabilitatea auditorului** 12](#_Toc76976984)

[**IV. CONSTATĂRI** 12](#_Toc76976985)

[**4.1. Cadrul instituțional și modul de creare a grupurilor de lucru se încadrează în prevederile cadrului legal?** 12](#_Toc76976986)

[**4.1.1 Procesul de organizare a achizițiilor publice în sistemul Ministerului Apărării nu este formalizat și nu este racordat la modificările instituționale și structurale aprobate.** 12](#_Toc76976987)

[**4.1.2 Organizarea unor grupuri de lucru și a activității acestora este realizată prin acte normative interne învechite, neracordate la prevederile cadrului legal și la modificările structurale operate.** 13](#_Toc76976988)

[**4.2. În cadrul sistemului MA se realizează o planificare veridică și transparentă a achizițiilor publice prin argumentarea corespunzătoare a necesităților?** 14](#_Toc76976989)

[**4.2.1**  **Identificarea necesităților de achiziții publice de lucrărinu este corelată cu documentele strategice, ceea ce influențează modul în care sunt determinate necesitățile pentru achiziții și justificarea documentară a alocării resurselor financiare din bugetul de stat.** 14](#_Toc76976990)

[**4.2.2 Modalitatea elaborării și publicării planurilor de achiziții publice nu asigură transparență și accesibilitatea deplina modului în care sunt cheltuiți banii publici.** 17](#_Toc76976991)

[**4.3 Procedurile de evaluare a ofertelor și desemnare a câștigătorului s-au realizat conform prevederilor cadrului legal?** 18](#_Toc76976992)

[**4.3.1 Persistența lacunelor cadrului regulator și de sistem afectează conformitatea procedurii de evaluare a ofertelor.** 18](#_Toc76976993)

[**4.3.2** **Procedura de justificare a ofertei anormal de scăzute pentru lucrările achiziționate necesită a fi racordată la prevederile cadrului legal.** 20](#_Toc76976994)

[**4.3.3 Autoritatea contractantă a executat deciziile Agenției Naționale pentru Soluționarea Contestațiilor.** 22](#_Toc76976995)

[**4.3.4 Modelului contractului-cadru al achiziției publice de lucrări aprobat de Ministerul Finanțelor nu asigură legătura dintre procedura de desemnare a câștigătorului și contractul încheiat.** 23](#_Toc76976996)

[**4.4 Autoritatea contractantă a monitorizat și a raportat achizițiile publice realizate?** 24](#_Toc76976997)

[**4.4.1 Monitorizarea executării clauzelor contractuale, în cadrul sistemului MA, se face diferențiat în funcție de obiectul achiziției.** 24](#_Toc76976998)

[**4.4.2 Deficiențele identificate la raportarea procedurilor de achiziție publică sunt cauzate de nearmonizarea prevederilor cadrului legal.** 25](#_Toc76976999)

[**4.5.**  **Achizițiile destinate combaterii pandemiei Covid-19 au fost efectuate cu respectarea prevederilor legale?** 26](#_Toc76977000)

[**4.6.**  **Achizițiile publice de valoare mică au fost realizate cu respectarea prevederilor cadrului normativ aplicabil?** 27](#_Toc76977001)

[**4.7.**  **Utilizarea de către autoritatea contractantă a Sistemului Informațional Automatizat „Registrul de stat al achizițiilor publice” (SIA „RSAP”/MTender) la realizarea procedurilor de achiziții publice asigură respectarea prevederilor legale în domeniu?** 28](#_Toc76977002)

[**V. CONCLUZIE GENERALĂ** 30](#_Toc76977003)

[**VI. RECOMANDĂRI** 31](#_Toc76977004)

[**ANEXE** 32](#_Toc76977005)

[***Anexa nr.1*** 32](#_Toc76977006)

[***Anexa nr. 2*** 34](#_Toc76977007)

[***Anexa nr. 3*** 35](#_Toc76977008)

[***Anexa nr.4*** 36](#_Toc76977009)

[***Anexa nr. 5*** 47](#_Toc76977010)

[***Anexa nr. 6*** 48](#_Toc76977011)

[***Anexa nr. 7*** 49](#_Toc76977012)

# **Lista acronimelor**

|  |  |
| --- | --- |
| AAP | Agenția Achiziții Publice |
| ANSC | Agenția Națională pentru Soluționarea Contestațiilor |
| AST | Agenția pentru Supraveghere Tehnică |
| AARAP | Agenția Resurse și Administrarea Patrimoniului a Ministerului Apărării |
| CPL | Instrucțiunea privind întocmirea devizelor pentru lucrările de construcții-montaj prin metoda de resurse |
| DUAE | Document Unic de Achiziții European |
| HG | Hotărârea Guvernului |
| MA | Ministerul Apărării |
| MEI | Ministerul Economiei și Infrastructurii |
| MF | Ministerul Finanțelor |
| MTender | Sistemul informațional automatizat „Registrul de stat al achizițiilor publice” |

# **Glosar**

**Achiziție publică –** procurarea, prin intermediul unui contract de achiziții publice, a bunurilor, lucrărilor sau serviciilor de către una sau mai multe autorități contractante de la operatorii economici selectați de acestea, indiferent dacă bunurile, lucrările sau serviciile sunt destinate sau nu unui scop public.

**Autoritate contractantă –** orice autoritate a administrației publice centrale sau locale, instituție publică sau autoritate/instituție autonomă care gestionează mijloace ale bugetului public național. Conform prevederilor regulatoare interne stabilite în sistemul Ministerului Apărării, drept autoritate contractantă este desemnată Agenția Resurse și Administrarea Patrimoniului a Ministerului Apărării și instituțiile din subordine/unitățile militare ale Ministerului Apărării.

**Bani publici –** resurse financiare ale bugetului de stat, ale bugetelor locale, ale bugetului asigurărilor sociale de stat și ale fondurilor asigurării obligatorii de asistență medicală.

**Cheltuieli bugetare –** totalitatea plăților aprobate în buget/efectuate de la buget, cu excepția celor aferente operațiunilor cu activele financiare și cu datoriile bugetului.

**Documentație de atribuire** – documentație care cuprinde toate informațiile legate de obiectul contractului de achiziții publice și de procedura de atribuire a acestuia, inclusiv caietul de sarcini sau, după caz, documentația descriptivă.

**Grup de lucru –** grup de specialiști în cadrul autorității contractante care realizează proceduri de achiziție publică pentru autoritatea respectivă.

**Investiție capitală publică** – cheltuială bugetară destinată creării mijloacelor fixe, inclusiv construcția și/sau renovarea, reconstrucția sau extinderea mijloacelor fixe existente.

**Obiectiv de investiții –** construcția, reconstrucția, extinderea, reutilarea tehnică a întreprinderilor, reparația capitală sau curentă a clădirilor şi construcțiilor, lucrări de restaurare.

**Ofertă –** act juridic prin care operatorul economic își manifestă voința de a se angaja din punct de vedere juridic într-un contract de achiziții publice. Oferta cuprinde propunerea tehnică și propunerea financiară.

**Ofertant –** operator economic care a prezentat o ofertă în cadrul procedurii de atribuire a unui contract de achiziții publice.

**Operator economic –** furnizor de bunuri, executant de lucrări și/sau prestator de servicii, care poate fi orice persoană fizică sau juridică, orice entitate publică sau asociație a acestor persoane și/sau entități, care furnizează pe piață bunuri, execută lucrări și/sau prestează servicii.

**Reparația capitală –** înlocuirea sau refacerea completă a unor elemente principale ale utilajelor, agregatelor, clădirilor. Reparația capitală a activelor nefinanciare nu duce la formarea activelor nefinanciare noi, ci reprezintă investiții în active deja existente. Costul reparației capitale se include în costul obiectului existent majorând valoarea de bilanț a acestuia, deoarece duce la majorarea capacității de producție sau la prelungirea termenului de utilizare a activelor nefinanciare.

**Notă:** Glosarul de termeni prezentat are un rol informativ și nu produce efecte juridice.

|  |
| --- |
| Destinatarii Raportului:   * **Parlamentul și Guvernul Republicii Moldova** – pentru informare, luare de atitudine și utilizare a informațiilor la luarea deciziilor/inițiativelor aferente politicilor statului în domeniul achizițiilor publice; * **Ministerul Apărării,** caorgan central de specialitate al administrației publice, responsabil de domeniu – pentru informare și utilizare a informațiilor în vederea realizării politicii guvernamentale în domeniul achizițiilor publice; * **societatea civilă, alte părți interesate.** |

1. **Sinteza**

Achizițiile publice transparente dau tonul bunei guvernări. Experiența anilor precedenți a elucidat lipsa de transparență în acest domeniu, precum și imperfecțiunea mijloacelor electronice, un grad scăzut de profesionalism din partea actorilor implicați. Toate acestea produc efecte negative asupra prestării de servicii publice calitative și scad încrederea cetățenilor și mediului de afaceri în instituțiile statului.

În ultima perioadă se prefigurează o tendință puternică de creștere a numărului de achiziții, iar orice îmbunătățire în acest sistem poate contribui substanțial la majorarea beneficiilor pentru societate. Din aceste considerente, Curtea de Conturi și-a propus să își orienteze eforturile asupra auditării acestui domeniu. Astfel, în Programele activității de audit ale Curții de Conturi pe anii 2020 și 2021[[1]](#footnote-1) a fost inclusă misiunea de audit care are drept scop evaluarea conformității desfășurării achizițiilor publice în cadrul sistemului Ministerului Apărării în anii 2019-2020.

Raportul de audit furnizează destinatarilor informații privind unele aspecte problematice în procesul de achiziții publice din cadrul sistemului Ministerului Apărării (MA) în anii 2019-2020. De asemenea, sunt elucidate neconcordanțele și lacunele aferente cadrului normativ aplicabil domeniului, precum și imperfecțiunile sistemului informațional (SIA „RSAP”/MTender), inclusiv cauzele ce afectează achizițiile publice și impactul asupra sistemului național de achiziții publice. Rezumatul acestora este redat sintetic, după cum urmează:

* ***deficiențe în procesul de achiziții publice în cadrul sistemului MA:***
* în cadrul Ministerului Apărării nu există un cadru regulator intern unificat care ar reglementa modul de organizare și desfășurare a achizițiilor publice (*a se vedea subpunctul 4.1.1*);
* organizarea unor grupuri de lucru și a activității acestora este realizată prin acte normative interne neracordate la prevederile cadrului legal și la modificările structurale parvenite în timp (*a se vedea subpunctul 4.1.2*);
* procesul de planificare strategică instituit în cadrul MA necesită a fi consolidat în vederea asigurării planificării veridice a achizițiilor publice, care să derive din necesitățile reale ale Ministerului (*a se vedea subpunctul 4.2.1*);
* modalitatea elaborării și publicării planurilor de achiziții publice la nivelul sistemului MA nu asigură existența unei viziuni clare, complete și transparente asupra modului în care sunt cheltuiți banii publici (*a se vedea subpunctul 4.2.2*);
* nesolicitarea documentelor privind confirmarea cotelor reale ale beneficiului de deviz și cheltuielilor de regie în vederea justificării ofertei anormal de scăzute la achiziția publică de lucrări, nu permite entității să selecteze oferta cea mai relevantă (*a se vedea subpunctul 4.3.2*);
* monitorizarea executării clauzelor contractuale, în cadrul sistemului MA, se face diferențiat în funcție de obiectul achiziției cu respectarea cadrului legal (*a se vedea subpunctul 4.4.1*);
* ***lacunele și deficiențele cadrului normativ:***
* neconcordanța actelor normative în aspectul definirii investițiilor capitale publice și reparațiilor capitale duce la nedelimitarea clară a cheltuielilor recurente de cheltuielile pentru investiții capitale și clasificarea eronată a acestora (*a se vedea subpunctul 4.2.1*);
* nearmonizarea unor prevederi din Legea achizițiilor publice cu prevederile Hotărârilor Guvernului de punere în aplicare a acesteia duce la tratarea diferită, de către autoritățile contractante, a aceleiași situații (*a se vedea subpunctul 4.3.1*);
* cotele utilizate la elaborarea devizului de cheltuieli pentru achiziția de lucrări stabilite de Ministerul Economiei și Infrastructuri diferă semnificativ de cotele aplicate de ofertanți la elaborarea ofertei, situație ce duce la o planificare exagerată a resurselor bugetare necesare pentru acest tip de achiziții, nerespectarea principiului eficienței utilizării banilor publici și minimizarea riscurilor autorității contractante (*a se vedea subpunctul 4.3.2*);
* modelul contractului-cadru tipizat de achiziție publică de lucrări nu asigură legătura dintre procedura de desemnare a câștigătorului și contractul încheiat (*a se vedea subpunctul 4.3.4*);
* cadrul normativ aplicabil achizițiilor de valoare mică este ambiguu și incomplet *(a se vedea subpunctul 4.6*);
* ***imperfecțiunile sistemului informațional:***
* necorelarea informațiilor înregistrate pe 3 platforme de informații publice, toate gestionate de entități din subordinea Ministerului Finanțelor, care nu sunt supuse controalelor de sistem (*a se vedea subpunctul 4.3.3*);
* lipsa interconexiunii între SIA „RSAP”/MTender și [bap@tender.gov.md](mailto:bap@tender.gov.md) nu asigură publicarea în termene legale pe platforma informațională a dărilor de seamă privind procedura de achiziție publică desfășurată de autoritățile contractante (*a se vedea subpunctul 4.4.2*);
* sistemul informațional automatizat „Registrul de stat al achizițiilor publice” (SIA „RSAP”/MTender) nu este armonizat cu prevederile legale în domeniul achizițiilor publice (*a se vedea subpunctul 4.7*).

Cele relatate sunt susținute de constatările prezentate detaliat în prezentul Raport de audit. Concomitent, în vederea remedierii carențelor şi problemelor constatate, precum și îmbunătățirii cadrului regulator aferent, auditorii au înaintat recomandările de rigoare, care au fost comunicate și coordonate cu părțile vizate.

1. **Prezentarea generală**

**2.1 Sistemul național de achiziții publice**

Achiziția publicăeste procurarea, prin intermediul unui contract de achiziții publice, de bunuri, de lucrări sau servicii de către una sau mai multe autorități contractante de la operatorii economici selectați de acestea, indiferent dacă bunurile, lucrările sau serviciile sunt destinate sau nu unui scop public[[2]](#footnote-2). Cadrul legal care asigură reglementarea și guvernarea sistemului de achiziții din Republica Moldova este alcătuit dintr-o lege organică, elaborată în conformitate cu directivele UE, și un set de acte normative subiacente, care conțin prevederi generale și specifice, pentru asigurarea aplicării corecte a acesteia. Cadrul de reglementare se prezintă în Anexa nr. 1 la Raport.

Ca proces, „achiziția publică reprezintă o succesiune de etape și operațiuni prin care se dobândește definitiv sau temporar un produs, un serviciu sau o lucrare în urma atribuirii unui contract de achiziții publice, în scopul îndeplinirii unui interes public”[[3]](#footnote-3). Etapele procesului de achiziție publică se prezintă în Anexa nr.2 la Raport.

Participanții/subiecții sistemului de achiziții publice sunt *autoritățile contractante* (care achiziționează bunuri/lucrări/servicii) și *operatorii economici* (care livrează bunuri, execută lucrări și prestează servicii). În acest context, misiunea de audit public extern a fost desfășurată în cadrul autorităților contractante, care sunt parte componentă a sistemului MA.

Supravegherea, controlul ex-post și coordonarea interramurală în domeniul achizițiilor publiceeste asigurată de*Agenția Achiziții Publice*,iar soluționarea contestațiilor formulate în cadrul procedurilor de achiziție, în conformitate cu Legea nr.131 din 3 iulie 2015 privind achizițiile publice, este asigurată de *Agenția Națională pentru Soluționarea Contestațiilor*. Instituțiile implicate și rolul acestora în procesul de achiziții publice sunt redate în Anexa nr. 3 la Raport.


Pentru a asigura transparența și digitalizarea achizițiilor publice, la finele anului 2018 a fost instituit Sistemul informațional automatizat „Registrul de stat al achizițiilor publice” (în continuare –SIA „RSAP”/MTender)[[4]](#footnote-4), care urma să asigure realizarea prin mijloace electronice a întregului ciclu de desfășurare a procedurilor de achiziții publice, de la etapa de planificare până la ultima plată realizată la finalizarea executării contractelor de achiziții publice.

SIA „RSAP”/MTender a fost conceput să asigure posibilitatea de a planifica, în mod individual sau agregat, achizițiile publice, de a publica anunțurile de intenție, de a crea, de a înainta și de a recepționa ofertele, de a evalua ofertele și de a atribui contractele, de a gestiona contractele publice prin controlul amendamentelor, performanței executării contractului, prin evidența plăților și facturilor.

Funcționalitățile SIA „RSAP”/MTender trebuie să promoveze transparența și dezvoltarea unei piețe competitive în Republica Moldova, fiind disponibile tuturor utilizatorilor, atât din domeniul public, cât și din cel privat.

**Ciclul standard al procedurii de achiziție publică desfășurate**

**în spațiul informațional SIA „RSAP”/MTender**

****

***Sursă:*** *Pct.13 din Conceptul tehnic al Sistemului informațional automatizat „Registrul de stat al achizițiilor publice” (MTender), aprobat prin HG nr.705 din 11.07.2018.*

**2.2. Procesul de achiziții publice din cadrul sistemului Ministerului Apărării**

Ministerul Apărării este organul central de specialitate al administrației publice care are misiunea să elaboreze politica de apărare, să conducă şi să coordoneze construcția şi dezvoltarea Armatei Naționale, să determine riscurile şi amenințările cu caracter militar şi necesitățile privind pregătirea sistemului național de apărare pentru asigurarea securității militare a statului.

Procesul de achiziții în cadrul sistemului MA este complex și se desfășoară centralizat, prin intermediul Agenției Resurse și Administrarea Patrimoniului a Ministerului Apărării (AARAP), și descentralizat, prin intermediul instituțiilor/unităților militare din subordine, acestea având statut de autoritate contractantă pentru procedurile desfășurate.

Părțile implicate în procesul de achiziții publice și responsabilitățile acestora sunt redate în Figura nr.1

Figura nr.1

***Părțile implicate în procesul de achiziții publice în cadrul sistemului MA***

***și responsabilitățile acestora***

**2.3 Achiziții publice realizate în perioada 2019-2020 în cadrul sistemului Ministerului Apărării**

MA și instituțiile /unitățile militare din subordine au realizat în anul 2019 achiziții în valoare totală de 175,66 mil.lei, fiind încheiate 946 de contracte, iar în anul 2020 au fost încheiate 953 de contracte în sumă totală de 198,02 mil.lei. În anul 2020, ponderea licitațiilor deschise, comparativ cu anul 2019, a scăzut cu circa 22 %, iar ponderea achizițiilor de valoare mică s-a majorat cu circa 10 %, față de perioada anterioară. Cu referire la procedurile de cerere a ofertelor de prețuri, ponderea acestora s-a micșorat de la 11,31% la 6,1%. În anul 2020, a crescut cu circa 20% ponderea achizițiilor specificate în art.5 din Legea nr.131/2015. O informație mai detaliată se prezintă în Tabelul nr. 1.

Tabelul nr. 1

**Informații generalizatoare privind achizițiile publice din cadrul sistemului MA**

|  |  |  |  |  |  |  |
| --- | --- | --- | --- | --- | --- | --- |
| **Tipul procedurii de achiziție** | **Anul 2019** | | | **Anul 2020** | | |
| **nr. achizițiilor** | **valoarea, mil. lei** | **ponderea în totalul achizițiilor, %** | **nr. achizițiilor** | **valoarea, mil. lei** | **ponderea în totalul achizițiilor, %** |
| **Licitație deschisă, total, din care:** | **187** | **96,07** | **54,69** | **168** | **65,92** | **32,46** |
| * *centralizat* | 103 | 86,76 |  | 92 | 61,52 |  |
| * *descentralizat* | 84 | 9,31 |  | 76 | 4,4 |  |
| **Achiziții specificate în art.5 din Legea nr.131/2015** | **49** | **23,80** | **13,55** | **45** | **63,24** | **31,13** |
| **Cererea ofertelor de prețuri, total, din care:** | **74** | **19,87** | **11,31** | **56** | **12,40** | **6,10** |
| * *centralizat* | 72 | 18,79 |  | 56 | 12,40 |  |
| * *descentralizat* | 2 | 1,08 |  |  |  |  |
| **Achiziții de valoare mică** | **634** | **33,86** | **19,28** | **687** | **61,56** | **30,31** |
| **Negociere fără publicare** | **2** | **2,07** | **1,18** | **X** | **X** | **0** |
| **TOTAL:** | **946** | **175,66** | **100** | **953** | **198,02** | **100** |

***Notă:*** *Dările de seamă prezentate de MA și instituțiile/unitățile militare din subordine.*

Sub aspectul obiectului achizițiilor, menționăm că ponderea cea mai semnificativă revine bunurilor, astfel în perioada auditată în cadrul sistemului MA au fost încheiate 5433 de contracte în 2019 și, respectiv, 508 contracte în 2020. Numărul contractelor de achiziționare de servicii în perioada 2019-2020 s-a menținut la un nivel constant, variind de la 299 la 271 de contracte, aceeași situație se atestă și în cazul achiziționării de produse alimentare și servicii comunale. Cu referire la contractarea lucrărilor de reparații, acestea au scăzut de la 51 la 26 de contracte. Informația descrisă poate fi vizualizată în diagrama alăturată.

***Notă:*** *Sursa informațiilor și detalierilor dările de seamă, informațiile prezentate de MA și instituțiile /unitățile militare din subordine.*

1. **sfera și abordarea de audit**

**3.1. Mandatul legal și scopul auditului**

Auditul conformității achizițiilor publice în cadrul sistemului Ministerului Apărării în anii 2019-2020 a fost efectuat de Curtea de Conturi în temeiul Legii privind organizarea și funcționarea Curții de Conturi a Republici Moldova[[5]](#footnote-5) și în conformitate cu Programele activității de audit ale Curții de Conturi pe anii 2020 și 2021 (cu modificările ulterioare)[[6]](#footnote-6), având ca scop evaluarea conformității procesului de achiziții publice cu prevederile cadrului normativ-legal aplicabil și emiterea concluziei generale de audit.

În contextul realizării scopului propus, s-au stabilit următoarele obiective specifice de audit:

1. **Cadrul instituțional și modul de creare a grupurilor de lucru se încadrează în prevederile cadrului legal?**
2. **În cadrul sistemului MA se realizează o planificare veridică și transparentă a achizițiilor publice prin argumentarea corespunzătoare a necesităților?**
3. **Procedurile de evaluare a ofertelor și de desemnare a câștigătorului s-au realizat conform prevederilor cadrului legal?**
4. **Autoritatea contractantă a monitorizat și a raportat regulamentar achizițiile publice realizate?**
5. **Achizițiile destinate combaterii pandemiei Covid-19 au fost efectuate cu respectarea prevederilor legale?**
6. **Achizițiile de valoare mică au fost realizate cu respectarea prevederilor cadrului normativ aplicabil?**
7. **Utilizarea de către autoritatea contractantă a Sistemului informațional automatizat „Registrul de stat al achizițiilor publice” (SIA „RSAP”/MTender) la realizarea procedurilor de achiziții publice asigură respectarea prevederilor legale în domeniu?**

**3.2. Abordarea auditului**

Misiunea de audit s-a realizat în conformitate cu Standardele Internaționale ale Instituțiilor Supreme de Audit, în special, ISSAI 100, ISSAI 400, precum și ISSAI 4000[[7]](#footnote-7).

Abordarea de audit s-a bazat pe evaluarea conformității procesului de achiziții publice instituit în cadrul sistemului MA. Auditul a fost orientat pe analiza concertată a politicilor, procedurilor, regulilor interne aferente fiecărei etape de realizare a procesului de achiziții publice din cadrul sistemului MA, în coraport cu deciziile și acțiunile conducerii entității și a grupului de lucru.

Metodologia de audit a constat din acțiuni de colectare a probelor la distanță[[8]](#footnote-8), în urma evaluării procedurilor și verificării documentelor aferente domeniului, contestațiile către ANSC și deciziile aprobate, contrapunerii și generării informațiilor din diferite sisteme informaționale utilizate în acest scop, precum prin solicitarea de confirmări și realizarea de observații.

Drept surse ale criteriilor de audit au servit actele legislative și normative aferente tematicii misiunii de audit. Sfera de cuprindere a auditului, criteriile de audit care au stat la baza constatărilor și procedurilor de audit aplicate se prezintă în Anexa nr.4 la prezentul Raport de audit.

Probele de audit obținute sunt suficiente și adecvate pentru susținerea concluziei generale formulate în prezentul Raport de audit.

**3.3. Responsabilitatea auditorului**

Responsabilitatea auditorului constă în evaluarea dacă un obiectiv/aspect specific anumit este în conformitate cu criteriile definite, obținând în acest sens probe de audit suficiente și adecvate pentru susținerea constatărilor și concluziilor de audit.

**IV. CONSTATĂRI**

**4.1. Cadrul instituțional și modul de creare a grupurilor de lucru se încadrează în prevederile cadrului legal?**

În cadrul Ministerului Apărării nu există un cadru regulator intern unificat care ar reglementa modul de organizare și desfășurare a achizițiilor publice, cu specificarea atribuțiilor AARAP și instituțiilor/unităților militare din subordinea MA în procesul de achiziții publice, iar organizarea unor grupuri de lucru și a activităților acestora este realizată prin acte normative interne învechite, neracordate la prevederile cadrului legal și la modificările structurale parvenite în timp.

**4.1.1 Procesul de organizare a achizițiilor publice în sistemul Ministerului Apărării nu este formalizat și nu este racordat la modificările instituționale și structurale aprobate.**

În cadrul MA procesul de achiziții publice este influențat de specificul domeniului de activitate al entității și este ghidat de prevederile legale corespunzătoare și de reglementări interne, nefiind instituit un cadru regulator intern complex, care ar prevedea etapele procesului, precum și drepturile și obligațiile tuturor structurilor/entităților din subordine implicate în acesta.

Pe plan intern achizițiile în cadrul sistemului MA sunt reglementate prin ordinul MA[[9]](#footnote-9). Astfel, acestea se desfășoară:

* ***centralizat*** *- achiziții de BUNURI ȘI SERVICII ≥ 200.000 LEI și achiziții de LUCRĂRI ≥ 250.000 LEI,*

*prin intermediul AARAP[[10]](#footnote-10),* în baza propunerilor parvenite de la aparatul central al ministerului și instituțiile din subordine, fie direct sau prin intermediul Marelui Stat Major. În acest sens, prin Ordinul ministrului MA a fost aprobată componența a 2 grupuri de lucru de achiziții publice specializate[[11]](#footnote-11), formată din reprezentanții Agenției și MSM, care elaborează planul de achiziții, estimează valoarea contractelor de AP, execută și monitorizează AP;

* ***descentralizat -*** achiziții de *BUNURI ȘI SERVICII ≤ 200.000 LEI și achiziții de LUCRĂRI ≤ 250.000 LEI,* realizate prin intermediul grupurilor de lucru create în cadrul instituțiilor/unităților militare din subordine și destinate pentru achiziționarea de servicii comunale, medicamente și dispozitive medicale, arenda circuitelor și asigurarea mijloacelor de transport indiferent de valoarea lor, realizate la necesitate. *Totodată, instituțiile din subordine/unitățile militare vor realiza achizițiile publice conform prevederilor legale, prezentând anual AAP dări de seamă privind achizițiile de valoare mică.**Instituțiile din subordine/unitățile militare nu au pagină oficială, de aceea nu pot fi urmărite planurile de achiziții și nici dările de seamă privind achizițiile realizate descentralizat.*

Deși prin HG nr.982 din 10.10.2018 Agenției Asigurare Resurse și Administrare Patrimoniu a MA i-a fost atribuită responsabilitatea de utilizare eficientă a fondurilor publice și optimizare a procesului de achiziții în cadrul Ministerului Apărării și Armatei Naționale prin planificarea, inițierea și desfășurarea procedurilor de achiziții publice a bunurilor/lucrărilor/serviciilor, inclusiv a celor specifice domeniului militar, conform necesităților Armatei Naționale, reieșind din alocațiile bugetare[[12]](#footnote-12), modificarea cadrului regulator intern nu a fost realizată până la momentul actual, nefiind reglementat nici modul de organizare și desfășurare a achizițiilor publice în cadrul sistemului MA cu specificarea atribuțiilor AARAP și instituțiilor/unităților militare din subordinea MA în procesul de achiziții publice.

Astfel, sub aspect instituțional în cadrul sistemului există 2 grupuri de lucru la nivel de minister și 18 – la nivelul instituțiilor din subordine/unităților militare ale MA. Cauza problemei descrise derivă din ambiguitățile Legii nr. 131 din 2015, prin care achizițiile de mică valoare sunt practic excluse din sistemul de achiziții publice. Situația descrisă determină fragmentarea informațiilor aferente achizițiilor publice realizate în sistemul MA, nepermițând obținerea unei priviri de ansamblu asupra planificării, executării și raportării acestora la nivel de sistem, ceea ce afectează transparența utilizării mijloacelor publice.

**4.1.2 Organizarea unor grupuri de lucru și a activității acestora este realizată prin acte normative interne învechite, neracordate la prevederile cadrului legal și la modificările structurale operate.**

Potrivit cadrului legal[[13]](#footnote-13), autoritatea contractantă își exercită atribuțiile în domeniul achizițiilor publice prin intermediul grupului de lucru, creat în acest scop. ***Grupul de lucru*** inițiază şi desfășoară proceduri de achiziție publică pentru satisfacerea necesităților autorității contractante sau asociației de autorități contractante. Grupul de lucru se creează printr-o decizie specială (ordin) sau dispoziție, din cel puțin 5 membri, iar în cazuri temeinic justificate, din cel puțin 3 membri.

Atribuțiile grupului de lucru, precum și principiile fundamentale de funcționare ale acestuia se prezintă în Anexa nr.5 la prezentul Raport.

Astfel, prin delegarea persoanelor care dețin abilități și competențe în domeniul achizițiilor publice, în calitate de membri ai grupului de lucru, precum și prin stabilirea expresă a atribuțiilor și funcțiilor fiecărui membru al grupului de lucru într-un act intern *(ordin/decizie privind crearea grupului de lucru pentru achiziții publice sau Regulament de funcționare a grupului de lucru pentru achiziții),* se asigură exercitarearesponsabilităților în domeniul achizițiilor publice în conformitate cu principiile aplicabile.

Ca urmare a activităților de audit desfășurate, s-a constatat că unele grupuri de lucru create pentru realizarea achizițiilor publice descentralizate activează în baza actelor interne învechite, neajustate la regulile și condițiile actuale de desfășurare a achizițiilor publice (inclusiv prin intermediul sistemului „MTender”), iar în alte cazuri – în lipsa regulamentelor respective adoptate, precum și fără repartizarea sarcinilor/responsabilităților fiecărui membru al grupului. Ca și în cazul observației din pct.4.1.1, problema identificată se explică prin lipsa reglementării achizițiilor publice la nivel de minister. Situația descrisă nu produce impact asupra achizițiilor publice propriu-zise, însă influențează calitatea acestora.

**4.2. În cadrul sistemului MA se realizează o planificare veridică și transparentă a achizițiilor publice prin argumentarea corespunzătoare a necesităților?**

Procesul de planificare strategică necesită a fi îmbunătățit în aspectul stabilirii unor indicatori de progres măsurabili și încadrați în timp, ceea ce ar facilita identificarea resurselor de finanțare suplimentară și ar permite prioritizarea obiectelor investiționale la nivel de MA, determinând în final o planificare veridică a achizițiilor publice.

Modalitatea elaborării și publicării planurilor de achiziții publice în cadrul MA nu asigură existența unei viziuni clare și complete, ceea ce periclitează transparența modului în care sunt cheltuiți banii publici și accesibilitatea la procedurile de achiziții publice a tuturor operatorilor economici.

**4.2.1 Identificarea necesităților de achiziții publice de lucrărinu este corelată cu documentele strategice, ceea ce influențează modul în care sunt determinate necesitățile pentru achiziții și justificarea documentară a alocării resurselor financiare din bugetul de stat.**

Procesul de planificare a achizițiilor publice este indispensabil legat de procesul bugetar, după cum este prezentat schematic în Figura 1.

Planificarea contractelor de achiziții publice prevede identificarea contractelor de achiziții publice destinate satisfacerii necesităților de bunuri, lucrări sau servicii pentru întreg anul bugetar, reflectate în planul de achiziții al autorității contractante.

**Identificarea necesităților[[14]](#footnote-14)** are la bază o analiză detaliată a problemelor existente în domeniul de activitate al autorității contractante şi, totodată, a oportunităților ce pot fi fructificate în vederea dezvoltării respectivului domeniu şi/sau îmbunătățirii situației actuale. Stabilirea necesităților autorității contractante se va face pornind de la rezultatul final pe care autoritatea dorește să îl realizeze și oportunitatea realizării respectivei achiziții.

Determinarea necesităților se realizează prin:

• cumularea tuturor necesităților autorității contractante;

• analiza fiecărei necesități;

• stabilirea gradului de prioritate.

La elaborarea propunerilor de cheltuieli pentru investiții capitale, autoritatea contractantă urmează să se conducă de prevederile regulamentare[[15]](#footnote-15), dispunând de argumentări justificate aferente obiectelor de investiții înaintate pentru includere și aprobare spre finanțare din bugetul de stat[[16]](#footnote-16).

Ministerul Apărării și-a planificat achiziția publică necesară pentru realizarea lucrărilor de reparații capitale reieșind din propunerile instituțiilor din subordine/unităților militare și din Planul de acțiuni privind implementarea Strategiei naționale de apărare și Strategiei militare pentru anii 2018-2022, acestea fiind incluse în cadrul de cheltuieli pe termen mediu la capitolul cheltuieli curente. În această situație aceste cheltuieli nu pot fi delimitate și vizualizate ca cheltuieli separate. Totodată, cadrul bugetar pe termen mediu pentru 2019-2021 nu prevede cheltuieli pentru investiții capitale.

Cadrul de dezvoltare strategică al Ministerului Apărării conține trei direcții prioritare pentru promovarea și implementarea politicii de apărare, și anume:

1. continuarea procesului de reformare şi modernizare a sectorului de apărare;
2. creșterea calității vieții şi îmbunătățirea condițiilor de serviciu a personalului militar şi civil din cadrul Ministerului Apărării și Armatei Naționale;
3. dezvoltarea relațiilor de cooperare cu organizațiile internaționale de profil și cu instituțiile de apărare ale altor state.

Direcțiile prioritare menționate se regăsesc în următoarele documente strategice: Concepția securității naționale[[17]](#footnote-17), Concepția reformei militare[[18]](#footnote-18) și Doctrina militară a Republicii Moldova[[19]](#footnote-19).

Indicatorii de progres aferenți implementării priorităților strategice stabilite[[20]](#footnote-20) (Îmbunătățirea infrastructurii militare și sociale (2.2.3.2); Construcția, repararea şi renovarea treptată edificiilor de instruire din cadrul unităților militare (2.11.4.2)) prevăd un număr de clădiri, edificii, rețele construite, reparate sau renovate. Acești indicatori nu sunt măsurabili, specifici, încadrați în timp și nu poate fi urmărită corelarea acestora cu necesitățile de lucrări ale MA identificate și aprobate de către conducere. Mai mult decât atât, în planul de acțiuni privind implementarea Strategiei naționale de apărare și Strategiei militare pentru anii 2018-2022, pentru activitățile menționate, drept surse de finanțare au fost stabilite limitele alocațiilor bugetare anuale, nefiind incluse necesități suplimentare de resurse financiare. Situația privind planificarea cheltuielilor pentru reparația clădirilor este redată în tabelul de mai jos.

Tabelul nr. 2

**Cheltuielile estimate și alocate pentru reparația capitală a clădirilor, în dinamică**

**(mil.lei)**

|  |  |  |  |  |  |
| --- | --- | --- | --- | --- | --- |
| Capitol de cheltuieli | Anul | Propunerea de buget\*\* | Aprobat FD 044 | Precizat | Executat |
| Reparații capitale ale clădirilor | **2019** | 64,1 | 14,3 | 37,4 | 37,4 |
| **2020** |  | 15,9 | 21,8 | 21,8 |

**Sursa:** FD-44; \*HG nr. 851 din 20.08.2018 „Cu privire la aprobarea Cadrului bugetar pe termen mediu (2019-2021)”; \*\* Propunerea privind planificarea bugetară, reieșind din solicitările instituțiilor din subordine/unităților militare, generalizate de AARAP.

Astfel, în cadrul MA există rezerve asupra viziunii strategice în aspectul dezvoltării sistemului de asigurare logistică și a infrastructurii militare, care ar conține prioritizarea obiectivelor investiționale ce urmează a fi realizate. Procedura de identificare și prioritizare este una anuală și lăsată la discreția conducerii, ori, pentru realizarea acestor scopuri, implementarea unui proces fiabil și lucrativ de achiziții publice reprezintă o prioritate.

Atragem atenția că, în situația în care indicatorii de progres nu sunt unii măsurabili și depind de alocațiile bugetare curente, atingerea obiectivelor stabilite în Strategie nu poate fi monitorizată și evaluată. Situația în cauză determină imposibilitatea încadrării în timp a indicatorilor de progres și limitări la solicitarea resurselor financiare suplimentare de la bugetul de stat.

*Mai mult decât atât, un alt aspect care influențează problema descrisă mai sus este neconcordanța dintre actele normative elaborate de Ministerul Finanțelor și Hotărârile de Guvern, care interpretează în mod diferit aceleași noțiuni. Această neconcordanța cauzează nedelimitarea clară a cheltuielilor recurente de cheltuielile pentru investiții capitale. Potrivit cadrului legal în vigoare, cheltuielile pentru proiectele de investiții capitale se includ în buget doar dacă au fost respectate procedurile de pregătire a acestora, având la bază rezultatele evaluării tehnico-economice, analiza cost-eficacitate şi alte analize de fundamentare[[21]](#footnote-21), iar pentru cheltuielile recurente această prevedere nu este necesară.*

*În acest sens, exemplificăm următoarele.*

În conformitate cu prevederile Hotărârii Guvernului nr.1029 din 19.12.2013 „Cu privire la investițiile capitale publice”, ***investiția capitală publică*** este o cheltuială bugetară destinată creării mijloacelor fixe, inclusiv construcția şi/sau renovarea, reconstrucția sau extinderea mijloacelor fixe existente, noțiune conținută și în Setul metodologic privind elaborarea, aprobarea şi modificarea bugetului (Ordinul MF nr.209 din 24.12.2015) (noțiunea de ***investiții capitale*** presupune cheltuieli bugetare destinate pentru formarea activelor fixe (construcția şi/sau renovarea, reconstruirea sau extinderea activelor fixe existente)).

Pe de altă parte, Ordinul MF nr.216 din 28.12.2015[[22]](#footnote-22) ***îngustează noțiunea de investiții[[23]](#footnote-23)****,* unele lucrări fiind catalogate ca reparații capitale și, respectiv, se planifică ca cheltuieli recurente, nu ca investiții capitale.

Astfel, atragem atenția la faptul că propunerile privind planificarea bugetară, la compartimentul „Evidenta, întreținerea, renovarea și modernizarea bunurilor imobile şi infrastructura acestora” includ obiectivele de reparații capitale, care, reieșind din nomenclatorul de lucrări, corespund noțiunii de investiții capitale. În aceste condiții, obiectivele respective urmau a fi planificate și bugetate în alt mod corespunzător investițiilor capitale[[24]](#footnote-24).

Totodată, auditul relevă că întocmirea documentației de deviz pentru lucrările menționate se efectuează în baza Instrucțiunii privind întocmirea devizelor pentru lucrările de construcții-montaj prin metoda de resurse (CPL)[[25]](#footnote-25), care prevede că ***obiectivul de investiții*** *este construcția, reconstrucția, extinderea, reutilarea tehnică a întreprinderilor, reparația capitală sau curentă a clădirilor şi construcțiilor, lucrări de restaurare.*

**4.2.2 Modalitatea elaborării și publicării planurilor de achiziții publice nu asigură transparență și accesibilitatea deplina modului în care sunt cheltuiți banii publici.**

**Planul de achiziții** reprezintă ansamblul necesităților de bunuri, lucrări sau servicii pentru întreg anul bugetar, necesități care urmează a fi realizate prin încheierea unuia sau mai multor contracte de achiziții publice, în funcție de modul de planificare al acestora. Planul de efectuare a achizițiilor publice este elaborat de către Grupul de lucru și este aprobat de către conducătorul autorității contractante, urmând a fi publicat în mod obligatoriu pe pagina oficială web a autorității contractante în termen de 15 zile de la data aprobării[[26]](#footnote-26). Totodată, în cazul necesității de modificare a planului de achiziții, acesta poate fi ajustat/modificat pe parcursul anului bugetar, fiind publicat pe pagina web în termen de 5 zile de la modificarea lui.

Planurile de achiziții pe anii 2019 și 2020, plasate pe pagina oficială a MA ([www.army.md](http://www.army.md)), nu sunt complete și prevăd doar achizițiile publice centralizate, precum și unele achiziții de valoare mică, realizate prin intermediul AARAP. Situația se explică prin lipsa în cadrul de reglementare a modului de organizare și desfășurare a achizițiilor publice în cadrul sistemului MA cu specificarea atribuțiilor AARAP și instituțiilor/unităților militare din subordinea MA în procesul de achiziții publice. Acest fapt a permis realizarea achizițiilor publice la 18 instituții din subordine/unități militare ale MA în valoare de 66,6 mil.lei în 2019 și, respectiv, de 58,8 mil.lei în 2020, fără publicarea planurilor de achiziții în modul stabilit. O informație mai detaliată este redată în Anexa nr. 6 la prezentul Raport.

Cele menționate limitează transparența în ce privește informarea operatorilor economici, a publicului larg și specializat despre intențiile autorității contractante aferente volumului și termenelor de realizare a achizițiilor publice.

**4.3 Procedurile de evaluare a ofertelor și desemnare a câștigătorului s-au realizat conform prevederilor cadrului legal?**

Procedurile de evaluare a ofertelor și de desemnare a câștigătorilor sunt afectate de unele carențe aferente aplicării neconforme a licitațiilor electronice de către autoritatea contractantă, justificarea insuficientă a ofertei anormal de scăzute. De asemenea, lipsa corelării contractelor de achiziție publică de lucrări cu deciziile de atribuire periclitează posibilitatea urmăririi corectitudinii de realizare a achizițiilor publice și nu asigură transparența procesului de atribuire și semnare a contractului. Mai mult decât atât, aceasta nu permite urmărirea modului de realizare a deciziilor ANSC privind anularea deciziilor de atribuire a contractelor, situație agravată și de lipsa interconectării celor 2 platforme informaționale care au ca obiect achizițiile publice.

Diferențele semnificative dintre cotele aplicate de ofertanți la elaborarea ofertei și cotele utilizate de autoritățile bugetare la elaborarea devizului de cheltuieli pentru achiziția de lucrări, stabilite de Ministerul Economiei și Infrastructurii, cauzează o planificare majorată a resurselor bugetare necesare pentru acest tip de achiziții.

**4.3.1 Persistența lacunelor cadrului regulator și de sistem afectează conformitatea procedurii de evaluare a ofertelor.**

Potrivit prevederilor cadrului legal[[27]](#footnote-27), evaluarea ofertelor este o procedură închisă la care participă doar membrii grupului de lucru.

Examinarea, evaluarea și compararea ofertelor se realizează fără participarea ofertanților sau reprezentanților acestora. Pentru a facilita examinarea, evaluarea şi compararea ofertelor, autoritatea contractantă poate solicita ofertantului doar explicații în scris asupra ofertei sale. Nu se admit modificări ale ofertei, inclusiv ale prețului ei, ce ar face ca oferta să corespundă unor cerințe cărora inițial nu le corespundea. *Informațiile suplimentare prezentate de către ofertanți nu trebuie să conducă la modificări care ar determina distorsionarea concurenței sau crearea unui avantaj suplimentar în raport cu ceilalți ofertanți.*

La determinarea ofertei câștigătoare, autoritatea contractantă evaluează şi compară ofertele primite folosind modul şi criteriile expuse în documentația de atribuire.

În cazul în care atribuirea contractului de achiziție publică se face în baza criteriului „cel mai mic preț”, evaluarea ofertelor se realizează prin compararea prețurilor fiecărei oferte şi prin întocmirea, în ordinea descrescândă a prețurilor respective, a clasamentului în baza căruia se stabilește oferta câștigătoare.

În cazul în care atribuirea contractului de achiziție publică se face în baza criteriului „oferta care are cel mai bun raport calitate-preț”, evaluarea ofertelor se realizează prin acordarea pentru fiecare ofertă a unui punctaj rezultat ca urmare a aplicării algoritmului de calcul stabilit în documentația de atribuire. Grupul de lucru trebuie să întocmească ordinea descrescândă a punctajului acordat, clasamentul în baza căruia se stabilește oferta câștigătoare. Punctajul reprezintă media punctajelor individuale acordate de către fiecare membru al grupului de lucru.

Auditul relevă că Grupurile de lucru din cadrul Misterului Apărării au utilizat la evaluarea ofertelor, în perioada auditată, preponderent criteriul de atribuire „cel mai mic preț”. Rezultatele evaluării se regăsesc în deciziile de atribuire a contractului, care au fost plasate în SIA „RSAP”/MTender.

Pe parcursul auditului s-a identificat că Regulamentul cu privire la activitatea grupului de lucru pentru achiziții[[28]](#footnote-28) prevede întocmirea procesului-verbal cu privire la rezultatele evaluării ofertelor depuse în cadrul procedurii de achiziție, această procedură neregăsindu-se în Legea nr.131/2015. Astfel, în perioada auditată entitatea contractantă a respectat de facto prevederea legală și nu a întocmit procese-verbale de evaluare a ofertelor.

Totuși, auditul consideră că acest document este util la dosarul de achiziții deoarece contribuie la asigurarea transparenței procesului de evaluare a ofertelor, în aspectul analizei fiecărei oferte în parte, mai ales în cazul aplicării criteriului „oferta care are cel mai bun raport calitate-preț”.

***Notă:*** *Prin HG nr.10 din 20.01.2021[[29]](#footnote-29), prevederea a fost modificată și întocmirea procesul-verbal privind deschiderea ofertelor se realizează pentru toate achizițiile, cu excepția procedurilor de achiziție publică organizate în cadrul SIA „RSAP”/MTender, care nu a asigurat reglementarea situației descrise, deci problema elucidată va persista în continuare.*

O altă problemă identificată de audit este aplicarea neconformă a licitațiilor electronice de către autoritatea contractantă la achiziția lucrărilor. Deși cadrul legal[[30]](#footnote-30) prevede că autoritatea contractantă are obligația de a anunța decizia de utilizare a licitației electronice în documentația de atribuire, condițiile în care ofertanții vor avea dreptul să liciteze, în special cu referire la numărul rundelor, durata fiecărei runde, durata intervalului dintre runde, pasul minim de licitare care, dacă este cazul, va fi solicitat pentru licitarea noilor oferte, în realitate aceste prevederi nu au fost respectate. Specificăm că, în lipsa unei evaluări integrale a tuturor ofertelor în conformitate cu criteriul de atribuire stabilit, autoritatea contractantă a purces la aplicarea licitației electronice doar pentru un singur operator. De asemenea, trebuia luat în considerare faptul că criteriul de selectare stabilit era cel bun raport calitate-preț, inclusiv alți factori de evaluare. Această abatere a fost explicată de lipsa de experiență a autorității contractante la utilizarea SIA „RSAP”/MTender.

În concluzie, prin situația descrisă autoritatea contractantă limitează din start dreptul celorlalți participanți la procedura de achiziții , ignorând principiul asigurarea concurenței și combaterea practicilor anticoncurențiale în domeniul achizițiilor publice.

Un alt aspect ce ține de achiziția de lucrări asupra căruia misiunea de audit atrage atenția este neconformarea autorității contractante la prevederile cadrului legal cu referire la desemnarea ofertei câștigătoare în lipsa numărului minim de oferte eligibile. Această obligativitate a fost exclusă prin aprobarea unui nou cadru regulator privind achizițiile publice de lucrări, totodată nefiind asigurată corelarea cu prevederile Legii nr.131/2015.

Într-o altă ordine de idei, auditul a stabilit 3 cazuri de desemnare neconformă a ofertei câștigătoare la achiziția de lucrări, aceasta neîntrunind toate criteriile de calificare şi selecție, în conformitate cu informațiile cuprinse în DUAE, cu cerințele de calificare prevăzute în documentația de atribuire și anunțul de intenție, inclusiv fiind identificate unele documente prezentate fără aplicarea semnăturii electronice a persoanei responsabile. Situația în cauză a fost cauzată de lacunele și imperfecțiunile SIA „RSAP”/MTender, care impuneau descalificarea tuturor ofertanților pentru a vizualiza documentele atașate de aceștia în sistem în vederea stabilirii eligibilității ofertei prezentate. Această lacună a sistemului electronic constrânge autoritatea contractantă să evite respectarea prevederilor legale și să realizeze anumite acțiuni care duc la încălcarea principiilor tratament egal, imparțialitate, nediscriminare în privința tuturor ofertanților și operatorilor economici.

***Notă:*** *Prin HG nr.638 din 26.08.2020 „Pentru aprobarea Regulamentului privind achizițiile publice de lucrări” a fost exclusă prevederea privind necesitatea existenței a cel puțin 3 ofertanți care au întrunit condițiile de calificare stabilite. Totodată, prevederea privind existența numărului de ofertanți/candidați care întrunesc cerințele de calificare și selecție este mai mic decât numărul minim prevăzut pentru fiecare procedură, este în vigoare până la moment.*

**4.3.2** **Procedura de justificare a ofertei anormal de scăzute pentru lucrările achiziționate necesită a fi racordată la prevederile cadrului legal.**

Ofertă anormal de scăzută se consideră oferta de vânzare a bunurilor, de executare a lucrărilor sau de prestare a serviciilor la un preț semnificativ mai scăzut în comparație cu ofertele altor ofertanți ori în raport cu bunurile, lucrările sau serviciile care urmează a fi furnizate, executate sau prestate în situația în care ofertantul nu reușește să demonstreze accesul său la o tehnologie specială ori la condiții de piață mai avantajoase care i-ar permite să ofere un asemenea preț scăzut al ofertei[[31]](#footnote-31).

În cazul achiziției publice de lucrări, o ofertă prezintă un preț semnificativ mai scăzut în comparație cu ofertele altor ofertanți sau în raport cu lucrările ce urmează a fi executate dacă prețul ofertat reprezintă mai puțin de 85% din valoarea lucrărilor, calculată de autoritatea contractantă în modul stabilit.

Autoritatea contractantă este obligată să asigure operatorului economic posibilitatea de justificare a prețului anormal de scăzut. În cazul unei oferte care are un preț aparent anormal de scăzut în raport cu ceea ce urmează a fi furnizat, executat sau prestat, autoritatea contractantă are obligația de a solicita ofertantului, în scris şi înainte de a lua o decizie de respingere a acelei oferte, detalii şi precizări pe care le consideră semnificative cu privire la ofertă, precum şi de a verifica răspunsurile care justifică prețul respectiv.

Justificările primite de la ofertant trebuie să se refere la:

a) fundamentarea economică a modului de formare a prețului, aferent procesului de producție, metodelor de execuție utilizate sau serviciilor prestate;

b) soluțiile tehnice adoptate şi/sau orice condiții deosebit de favorabile de care beneficiază ofertantul pentru furnizarea bunurilor, pentru executarea lucrărilor sau prestarea serviciilor;

c) originalitatea ofertei din punctul de vedere al îndeplinirii tuturor cerințelor prevăzute în caietul de sarcini;

d) respectarea dispozițiilor privind protecția muncii şi condițiile de muncă aplicabile pentru executarea lucrării, prestarea serviciului sau furnizarea bunurilor.

Auditul a relevat că, în sistemul de achiziții publice al Ministerului Apărării, ofertele desemnate câștigătoare care sunt anormal de scăzute au fost identificate preponderent la achiziția publică de lucrări. De exemplu, numai în anul 2019 acestea au constituit circa 60% din numărul total de achiziții de lucrări desfășurate de autoritatea contractantă, cauza fiind discrepanțele dintre cotele stabilite în devizele estimative și cotele utilizate de agenții economici la elaborarea ofertelor.

Analiza cadrului regulator aferent a elucidat că, începând cu 01 mai 2018, autoritățile publice centrale, la determinarea valorii estimative de deviz a obiectelor de contractante finanțate din contul bugetului național utilizează cotele stabilite de Ministerul Economiei și Infrastructurii[[32]](#footnote-32), după cum urmează:

* salariul mediu pe oră al muncitorilor-constructori – 57,66 lei/ora;
* cotele cheltuielilor de regie din cheltuielile directe – 14,5%;
* beneficiul de deviz – 6%.

Astfel, MA în calitate de autoritate publică a utilizat la elaborarea devizului de cheltuieli cotele stabilite de Ministerul Economiei și Infrastructurii, iar ofertanții și-au prezentat ofertele reieșind din cotele utilizate de ei, care sunt mai scăzute ca cele prevăzute de Ministerul Economiei și Infrastructurii. Situația dată determină o planificare exagerată a resurselor bugetare necesare pentru acest tip de achiziții.

Evaluând modul de justificare a ofertei anormal de scăzute, s-a stabilit că grupul de lucru a solicitat de la operatorii economici participanți la procedură confirmarea prețului anormal de scăzut, inclusiv prin prezentarea tuturor documentelor justificative.

Însă, auditul relevă că calitatea documentelor prezentate de operatorii economici în aspectul justificării cheltuielilor de regie și beneficiul de deviz nu este satisfăcătoare și completă, având un format general. Exemplificăm că niciun operator economic nu a prezentat ordinul conducătorului și calculele aferente ce confirmă nivelul anual aprobat al cheltuielilor de regie și a beneficiului de deviz, pentru anii 2019 – 2020, care potrivit normelor privind întocmirea devizelor pentru lucrările de construcții-montaj prin metoda de resurse (CP L.01.01-2012)[[33]](#footnote-33) este obligatoriu și se determină în baza cheltuielilor efective individuale.

În cursul misiunii de audit, echipa a solicitat prezentarea copiilor ordinelor și calculelor aferente de la 5 operatori economici desemnați câștigători, dintre care unul a refuzat prezentarea, motivând că informația solicitată este una confidențială, 2 au prezentat informația în format narativ, fără anexarea documentului confirmativ (ordinul conducerii), iar alți 2 au prezentat informația în mod corespunzător.

În detaliu, la unul din operatorii menționați se atestă următoarea situație, cu toate că în confirmările prezentate cheltuielile de regie au fost stabilite pentru anul 2019 la nivel de 4,4 %, iar beneficiul de deviz la nivel de 3,7%, la prezentarea ofertei au fost aplicați coeficienți mai mici în mărime de 3% pentru ambii coeficienți. Acest fapt a permis operatorului economic să propună un preț mai mic în oferta economică prezentată, astfel fiind desemnat câștigător în cadrul a 2 proceduri în valoare totală de peste 10 mil.lei.

Cadrul legal prevede că DUAE reprezintă un document furnizat în format electronic, constând în declarația pe proprie răspundere a operatorului economic cu privire la îndeplinirea criteriilor de calificare şi selecție. La momentul depunerii ofertelor, autoritatea contractantă urmează să acceptă DUAE, deoarece acesta înlocuiește prezentarea documentelor de calificare și selecție stabilite de către autoritatea contractantă în documentația de atribuire. Totodată, autoritatea contractantă va solicita ofertantului clasat pe primul loc după aplicarea criteriului de atribuire să prezinte documente justificative actualizate prin care să demonstreze îndeplinirea tuturor criteriilor de calificare şi selecție, în conformitate cu informațiile cuprinse în DUAE[[34]](#footnote-34).

Potrivit explicațiilor entității, solicitarea confirmărilor cu privire la aplicarea cotelor individuale la cheltuielile de regie și beneficiul de deviz se percep ca documente de calificare și selecție suplimentare, care nu sunt incluse în documentația de atribuire. Situația dată afectează calitatea ofertelor prezentate și permite operatorilor economici să obțină beneficii nejustificate din utilizarea neregulamentară a mijloacelor financiare publice.

**4.3.3 Autoritatea contractantă a executat deciziile Agenției Naționale pentru Soluționarea Contestațiilor.**

Potrivit prevederilor legale[[35]](#footnote-35), autoritatea contractantă are obligația de a răspunde la orice solicitare a Agenției Naționale pentru Soluționarea Contestațiilor şi de a-i transmite acesteia orice documente care prezintă relevanță pentru soluționarea contestației, într-un termen care nu poate depăși 5 zile lucrătoare de la data primirii solicitării.

Agenția Națională pentru Soluționarea Contestațiilor[[36]](#footnote-36) examinează din punctul de vedere al legalității şi temeiniciei actul atacat şi poate pronunța o decizie prin care îl anulează în parte sau în tot, obligă autoritatea contractantă să emită un act sau dispune orice altă măsură necesară pentru remedierea actelor ce afectează procedura de atribuire.

Autoritatea contractantă are obligația de a raporta Agenției Naționale pentru Soluționarea Contestațiilor măsurile de remediere luate, iar în cazul deciziei ANSC prin care se anulează, în tot sau în parte, actul atacat *este obligatorie spre executare pentru autoritatea contractantă*. *Contractul de achiziții publice încheiat cu nerespectarea deciziei ANSC este lovit de nulitate absolută.*

Conform informațiilor afișate pe site-ul ANSC[[37]](#footnote-37), în adresa autorității contractante în perioada auditată au fost înaintate 20 de contestații, 11 în anul 2019 și, respectiv, 9 în 2020, majoritatea având ca obiect al procedurii achiziționarea de lucrări, în anul 2019, iar în anul 2020 au vizat procurarea de bunuri. Evaluând modul de executare a deciziilor ANSC, menționăm că autoritatea contractantă nu a respectat deciziile agenției. O informație mai detaliată privind executarea deciziilor ANSC este redată în Anexa nr. 7 la Raport.

În cadrul misiunii de audit s-a constatat neconcordanța informațiilor de pe site-ul ANSC, [www.achizitii.md](http://www.achizitii.md) și SIA „RSAP”/ MTender la compartimentul „Evaluarea ofertelor/la statutul și decizia grupului de lucru”. Cu toate că autoritatea contractantă a executat decizia ANSC și a plasat în modul stabilit decizia modificată de atribuire a contractului în SIA „RSAP”/ MTender, aceasta nu poate fi vizualizată, în timp ce pe platforma [www.achizitii.md](http://www.achizitii.md) și pe [www.ansc.gov.md](http://www.ansc.gov.md) aceasta se regăsește.

Astfel, nu este o corelare între datele înregistrate pe 3 surse de informații publice, toate fiind gestionate de entități din subordinea Ministerului Finanțelor, neexistând controale ale sistemelor TI ce ar asigura concordanța datelor afișate și posibilitatea de asigurare a urmăririi modului de executare a deciziilor ANSC.

**4.3.4 Modelului contractului-cadru al achiziției publice de lucrări aprobat de Ministerul Finanțelor nu asigură legătura dintre procedura de desemnare a câștigătorului și contractul încheiat.**

C*ontractul de achiziții publice,* în conformitate cu prevederile cadrului legal[[38]](#footnote-38), este contract cu titlu oneros, încheiat în scris între unul sau mai mulți operatori economici şi una sau mai multe autorități contractante, care are ca obiect achiziția de bunuri, executarea de lucrări sau prestarea de servicii.

Pentru a asigura aplicarea unei metodologii unice privind procedurile de achiziții publice de lucrări, bunuri și servicii conform prevederilor Legii nr.131/2015, a fost elaborată și aprobată documentația standard pentru realizarea achizițiilor publice[[39]](#footnote-39), care conține contractul-model cu clauzele contractuale obligatorii.

La examinarea contractelor încheiate de autoritatea contractantă în perioada 2019-2020, care au fost încheiate conform modelului contractului-cadru aprobat, s-au constatat discrepanțe la capitolul „Părțile contractante”. Astfel, în contractele de achiziții de lucrări lipsește referința la decizia grupului de lucru de atribuire a contractului, pe când în contractele de achiziții de bunuri și servicii această referință se conține, ori pentru a asigura uniformizarea și perceperea acestora, prevederile contractuale trebuie să fie similare pentru toate contractele de achiziții publice, indiferent de obiectul achiziției.

Lipsa corelării dintre contract și decizia de atribuire periclitează posibilitatea urmăririi corectitudinii realizării achiziției publice și nu asigură transparența procesului de atribuire și semnare a contractului. Mai mult decât atât, aceasta nu permite urmărirea modului de realizare a deciziilor ANSC privind anularea deciziilor de atribuire a contractelor.

**4.4 Autoritatea contractantă a monitorizat și a raportat achizițiile publice realizate?**

Monitorizarea executării clauzelor contractuale, în cadrul sistemului MA, se face diferențiat în funcție de obiectul achiziției. Lucrările fiind realizate în termen, respectiv operatorilor economici nu le-au fost calculate penalități, iar pentru executarea neconformă a 33 de contracte de achiziții de bunuri și servicii au fost calculate penalități de întârziere în sumă de 99,41 mii lei, care au fost reținute din garanția de bună execuție. De asemenea, auditul a constatat că 3 proceduri de cerere a ofertelor de prețuri nu au fost planificate, dar au fost realizate în sumă de circa 2,4 mil.lei.

Etapa de raportare a achizițiilor publice nu este automatizată și nu asigură conexiunea cu alte platforme informaționale ([bap@tender.gov.md](mailto:bap@tender.gov.md)), ceea ce defavorizează operativitatea datelor respective, precum și sporește probabilitatea admiterii unor erori tangențiale proceselor date.

**4.4.1 Monitorizarea executării clauzelor contractuale, în cadrul sistemului MA, se face diferențiat în funcție de obiectul achiziției.**

În conformitate cu prevederile legale[[40]](#footnote-40), autoritatea contractantă, prin intermediul grupului de lucru[[41]](#footnote-41) la etapa de executare a contractelor va asigura monitorizarea realizării corespunzătoare a clauzelor contractuale, iar operatorul economic va executa necondiționat clauzele contractului de achiziții publice încheiat, respectând cerințele de calitate și prețul stabilit. Neîndeplinirea sau îndeplinirea necorespunzătoare a obligațiilor contractuale atrage după sine răspunderea operatorului economic conform legislației și clauzelor contractului de achiziții publice.

Monitorizarea executării clauzelor contractuale, în cadrul sistemului MA se face diferențiat în dependență de obiectul achiziției.

***În cazul achizițiilor de lucrări***: autoritatea contractantă, prin intermediul Direcției administrare a bunurilor imobile a AARAP, asigură monitorizarea contractelor de antrepriză prin controlul de calitate asupra lucrărilor, precum și verifică cantitativ și calitativ toate etapele de realizare a proceselor de reparație și renovare. Lucrările finalizate sunt recepționate de către Comisia instituită prin Ordinul directorului AARAP[[42]](#footnote-42), de comun cu reprezentanții Direcției logistică din cadrul MSM (J4), antreprenorul și instituțiile din subordine/unitățile militare care gestionează obiectivul investițional.

Ca urmare a examinării proceselor-verbale la terminarea lucrărilor, nu au fost constatate devieri în procedură, lucrările fiind realizate în termen, respectiv operatorilor economici nu le-au fost calculate penalități.

Cu referire la executarea lucrărilor de reparații a elementelor de bază ale Complexului Memorial „Eternitate”, acest obiectiv a fost realizat într-un mod specific, fiind prevăzută renovarea acestuia prin intermediul unei Hotărâri de Guvern[[43]](#footnote-43).

Pentru realizarea lucrărilor de reparație la obiectul nominalizat, în bugetul entității auditate pentru anul 2020 au fost planificate 4,67 mil.lei[[44]](#footnote-44). Costul total al obiectivului a constituit 2,36 mil.lei (inclusiv lucrări de reparații – 2,34 mil.lei, servicii de verificare a proiectului – 0,01 mil.lei, servicii de supraveghere autor de proiect – 0,01 mil.lei).

Potrivit procesului-verbal de recepție la terminarea lucrărilor nr. 31 din 09.06.2020, valoarea totală a lucrărilor a fost transmisă Brigăzii nr.2 Infanterie Motorizată, unitate militară care gestionează Complexul Memorial „Eternitate”. Informăm că recepția acestui obiectiv urma să fie realizată de o comisie mixtă formată din reprezentanții MA, Primăriei mun. Chișinău, MEI, MF, precum și proiectantului și antreprenorului, însă, de facto, reprezentanții MEI și MF au lipsit. Constatările comisiei de recepție confirmă că lucrările au fost îndeplinite satisfăcător și obiectivul poate fi exploatat conform destinației. Totodată, comisia a avut unele obiecții care au fost stipulate în anexa nr.1 la procesul-verbal de recepție nominalizat, care au fost înlăturate și recepționate în termenul stabilit.

Menționăm că, pe parcursul realizării misiunii, echipa de audit a solicitat[[45]](#footnote-45) Agenției pentru Supravegherea Tehnică expunerea asupra verificării volumului, costului și calității lucrărilor de investiții capitale, reparații curente și capitale executate în perioada 2019-2020 de către Ministerul Apărării și instituțiile din subordinea acestuia, prin care s-a informat că unele controale/verificări în acest sens nu au fost realizate.

***În cazul achizițiilor de bunuri,*** autoritatea contractantă (AARAP) monitorizează executarea contractelor prin intermediul unor instituții din subordine/unităților militare ale MA[[46]](#footnote-46), care constituie subdiviziuni ale sistemului logistic al Armatei Naționale. Astfel, subdiviziunile responsabile recepționează și semnează documentele primare justificative, iar la apariția devierilor de prețuri, necorespunderii cantității și calității bunurilor recepționate informează AARAP. De asemenea, în cazul întârzierilor de executare a contractelor, AARAP este informat în același mod.

Cu referire la monitorizarea contractelor de achiziții de bunuri și servicii pe parcursul perioadei auditate, autoritatea contractantă a sesizat agenții economici asupra necesității respectării clauzelor contractuale, fiind calculate penalități de întârziere în anul 2019 la 13 contracte în valoare de 22,11 mii lei, iar în anul 2020 – la 20 de contracte în valoare totală de 77,30 mii lei, care au fost reținute în valoare deplină din garanțiile de bună execuție. În același scop, pentru nerespectarea clauzelor contractuale, la solicitarea autorității contractante un operator economic a fost inclus în lista de interdicții.

**4.4.2 Deficiențele identificate la raportarea procedurilor de achiziție publică sunt cauzate de nearmonizarea prevederilor cadrului legal.**

Darea de seamă privind procedura de achiziție publică, precum şi darea de seamă privind anularea procedurii de achiziție publică sunt întocmite de către autoritatea contractantă şi sunt publicate în Buletinul achizițiilor publice nu mai târziu de data încheierii contractului sau de data emiterii deciziei de anulare a procedurii de achiziție publică[[47]](#footnote-47).

Raportarea procedurilor de achiziție publică care cad sub incidența Legii privind achizițiile publice se efectuează de către grupul de lucru prin întocmirea și prezentarea către AAP a Dării de seamă privind rezultatul procedurilor de achiziție publică după modelul plasat pe site-ul AAP.

Deși cadrul legal prevede cerințe concrete privind conținutul documentului, simpla examinare a acestuia permite observarea faptului că formatul dării de seamă este practic identic cu formatul deciziei grupului de lucru de atribuire a contractului și conține unele informații suplimentare decât cele solicitate.

În cadrul misiunii de audit, a fost evaluată respectarea cerințelor prevederilor legale în acest aspect, fiind constatată nerespectarea termenelor legale de publicare a dărilor de seamă în Buletinul achizițiilor publice, iar în unele cazuri și nepublicarea acestora, cauza fiind neautomatizarea procesului și neasigurarea legăturii informaționale dintre SIA „RSAP”/ MTender și [bap@tender.gov.md](mailto:bap@tender.gov.md).

În acest context, se denotă că metodele de raportare și de procesare a achizițiilor publice desfășurate nu sunt automatizate, ceea ce defavorizează operativitatea datelor respective, amplifică procesul de prelucrare/sistematizare/sintetizare a acestora, precum și sporește probabilitatea admiterii unor erori tangențiale proceselor date. Totodată, misiunea de audit public extern a relevat următoarele.

Astfel, autoritatea contractantă transmite în termen dările de seamă la adresa electronică [bap@tender.gov.md](mailto:bap@tender.gov.md) a AAP, pentru procesare conform competențelor atribuite și plasarea acestora în modul stabilit, dar AAP nu asigură publicarea în termenele legale a acestora pe platforma informațională.

Atragem atenția că, începând cu 3 noiembrie 2020[[48]](#footnote-48), toate informațiile aferente unei proceduri de achiziție publică înregistrate în SIA „RSAP”/ *MTender* reprezintă o parte din dosarul achiziției publice respective. În scopul asigurării transparenței și continuității procesului de achiziții publice, devine iminentă asigurarea conținutului integral al dosarului electronic al fiecărei proceduri de achiziții publice în parte, astfel urmează a fi incluse obligatoriu atât darea de seamă, cât și contractul propriu-zis de achiziții.

Autoritatea contractantă a asigurat publicarea pe pagina oficială a instituției ([www.army.md](http://www.army.md)) a rapoartelor privind executarea contractelor de achiziții publice realizate în perioada auditată, deși acest lucru nu este stabilit ca obligatoriu de cadrul regulator.

Ca urmare a corelării informațiilor din dările de seamă cu planurile de achiziții, s-a identificat necorespunderi la aspectul tipului procedurii planificate, și anume 3 proceduri de cerere a ofertelor de prețuri[[49]](#footnote-49) nu au fost planificate, dar au fost realizate în sumă de circa 2,4 mil.lei, în urma apariției în cadrul entității a unor necesități stringente.

**4.5. Achizițiile destinate combaterii pandemiei Covid-19 au fost efectuate cu respectarea prevederilor legale?**

În iulie 2020 a fost aprobat cadrul regulator[[50]](#footnote-50) pentru achizițiile necesare prevenirii și combaterii infecției COVID-19, fiind majorate pragurile valorice de aplicare a Legii privind achizițiile publice până la 800,0 mii lei – pentru achizițiile de bunuri și servicii, și de 2,0 mil. lei – pentru achizițiile de lucrări, fără TVA. Pentru procedurile de achiziții sub valorile menționate, urmează a fi aplicate prevederile Regulamentului cu privire la achizițiile publice de valoare mică, aprobat prin HG nr.665/2016.

În aceeași perioadă au fost stabilite măsurile de raportare, transparență și audit privind achizițiile publice efectuate pentru prevenirea și combaterea infecției COVID-19[[51]](#footnote-51), autoritățile contractante având obligația de a raporta AAP și de a publica pe paginile lor web Rapoartele distincte în termenele respective[[52]](#footnote-52). La rândul său, AAP asigură colectarea, generalizarea și publicarea datelor privind achizițiile publice în cauză la nivel național.

În anul 2020, achizițiile publice aferente prevenirii și combaterii infecției COVID-19 în cadrul autorităților auditate au însumat 480,15 mii lei. AARAP a achiziționat bunuri necesare prevenirii și combaterii infecției COVID-19 în baza contractelor de achiziții publice de valoare mică, în acest context fiind realizate în total doar proceduri pentru 3 achiziții[[53]](#footnote-53).

Activitățile de audit desfășurate au relevat că achizițiile în cauză au fost nesemnificative din punct de vedere valoric și s-au efectuat corespunzător prevederilor cadrului normativ în vigoare. În contextul dat, probele de audit colectate atestă că autoritatea contractantă supusă auditului a asigurat realizarea prevederilor legale specificate.

**4.6. Achizițiile publice de valoare mică au fost realizate cu respectarea prevederilor cadrului normativ aplicabil?**

Legea privind achizițiile publice prevede că contractele de achiziții publice a căror valoare estimată, fără taxa pe valoarea adăugată, nu depășește pragurile menționate la alin. (1) din art. 2 sunt reglementate de Regulamentul achizițiilor publice de valoare mică, aprobat de Guvern[[54]](#footnote-54).

Achizițiile publice de valoare mică reprezintă contractele de achiziții publice, planificate şi încheiate de către autoritățile contractante, ale căror valoare estimativă, fără taxa pe valoarea adăugată, nu depășește 80 000 lei pentru bunuri şi servicii şi 100 000 lei pentru lucrări[[55]](#footnote-55).

Menționăm că, în cadrul normativ care reglementează achizițiile de valoare mică nu au fost ajustate pragurile valorice, cu toate că în 2018, prin operarea modificărilor în Legea achizițiilor publice, pragurile valorice au fost majorare la 200 000 lei pentru bunuri şi servicii şi la 250 000 lei pentru lucrări.

Cadrul aplicabil achizițiilor de valoare mică conține cerințe generale de realizare a achizițiilor de valoare mică, și anume utilizarea eficientă a resurselor financiare, transparența, obiectivitatea şi imparțialitatea procesului de achiziție, în calitate de criterii de conformitate, acestea nu sunt suficiente, nici chiar pentru constatarea abaterilor și încălcărilor, astfel persistând posibilitatea ca autoritățile contractante să acționeze discreționar.

Dacă pentru planificarea achizițiile publice de valoare mică, cadrul normativ de reglementare face referință la regulile generale de calculare a valorii estimate a contractelor de achiziții publice, prevăzute de legislație, atunci la atribuirea contractelor, cadrul regulator este foarte evaziv și nu conține criterii clare de calificare, selectare și semnare a contractului.

Cu referire la activitatea grupului de lucru și atribuțiile acestuia, cadrul normativ care reglementează achizițiile de valoare mică nu conține prevederi la acest aspect, iar cadrul cu privire la desfășurarea procedurilor de achiziții publice nu este aplicabil.

Deci, în lipsa unor prevederi suplimentare și de excepție în aplicare, concluzionăm că achiziția de valoare mică nu este reglementată de lege, ci doar de Regulamentul aprobat prin HG nr.665 din 27.05.2016, care necesită a fi actualizat, completat, astfel încât să stabilească cadrul juridic exhaustiv al limitelor de aplicare a legii la realizarea achizițiilor publice de valoare mică.

Mai mult decât atât, cadrul normativ stabilește expres care sunt procedurile de achiziții publice[[56]](#footnote-56), achiziția de valoare mică fiind exclusă din acestea. Astfel, aplicarea achizițiilor de valoare mică potrivit reglementărilor în vigoare facilitează utilizarea netransparentă și ineficientă a banilor publici și nu permite monitorizarea achizițiilor publice în ansamblu.

***Notă:*** *Cu toate că prin HG nr.10 din 20.01.2021 a fost aprobat Regulamentul nou cu privire la activitatea grupului de lucru în domeniul achizițiilor publice, care a intrat în vigoare din 05.02.2021, acesta nu a asigurat reglementarea situației descrise, deci problema elucidată va persista în continuare.*

**4.7. Utilizarea de către autoritatea contractantă a Sistemului Informațional Automatizat „Registrul de stat al achizițiilor publice” (SIA „RSAP”/MTender) la realizarea procedurilor de achiziții publice asigură respectarea prevederilor legale în domeniu?**

Sistemul informațional automatizat „Registrul de stat al achizițiilor publice” (în continuare – SIA „RSAP”/MTender) – sistem electronic online, accesibil prin internet la o adresă dedicată, utilizat pentru aplicarea prin mijloace electronice a proceselor de achiziții publice, precum şi pentru publicarea invitațiilor/anunțurilor la nivel național, depunerea și evaluarea ofertelor, atribuirea, semnarea cu semnătură electronică a contractelor de achiziții publice. Posesorul SIA „RSAP”/ *MTender* este Ministerul Finanțelor[[57]](#footnote-57).

***Cadrul normativ***

***ce reglementează***

***SIA „RSAP”/ MTender***

Scopul principal al implementării SIA „RSAP”/ MTender este de a crește transparența procesului de achiziții publice în totalitate, de a obține un raport calitate/preț mai bun în cadrul procedurilor de achiziții publice și de a reduce costurile de tranzacționare pentru toate părțile implicate, contribuind astfel la asigurarea unui sistem național de achiziții publice competitiv și durabil.

SIA „RSAP”/ MTender are ca obiectiv de bază prevenirea actelor de corupție și a faptelor coruptibile prin oferirea unor instrumente de monitorizare bazate pe datele întregului ciclu de desfășurare a achizițiilor publice și înregistrarea tuturor operațiunilor și tranzacțiilor în timp real[[58]](#footnote-58). Resursa informațională privind contractele de achiziție publică se formează prin intermediul funcționării SIA „RSAP”/ MTender.

Sistemul este o componentă a resurselor informaționale de stat și constituie o parte a segmentului resurse monetare și financiare, creând un spațiu informațional unitar și o sursă oficială de date despre procedurile de achiziții publice desfășurate și rezultatele organizării acestora – contractele de achiziție publică.

SIA „RSAP”/MTender trebuie să automatizeze procesele de desfășurare a procedurilor de achiziții publice, dar și a proceselor pre-procedură (planificare) și a celor post-procedură (monitorizare). Totodată, SIA „RSAP”/ MTender urmează să ofere instrumente avansate de analiză a datelor.

Pe parcursul anilor 2018-2019, au fost operate o serie de ajustări în sistemul SIA „RSAP”/ MTender pentru desfășurarea achizițiilor cât mai eficient și pentru participarea mai activă a operatorilor economici. Principalele modificări se referă la introducerea tuturor criteriilor de atribuire conform legii achizițiilor, oferind posibilitatea autorităților să utilizeze criterii de calitate. Cu toate acestea, constatăm că acest lucru nu se întâmplă decât foarte rar, iar autoritatea auditată utilizează preponderent, inclusiv la servicii și lucrări, criteriul „cel mai mic preț”.

SIA „RSAP”/ MTender este dezvoltat după principiul ***„toţi văd totul”***, adică indiferent de faptul că eşti participant direct la procesul de achiziţie, monitor sau cetăţean. Doritorii pot vedea cât de corect şi eficient cheltuie banii publici primăria sa, poţi vedea toată informaţia disponibilă, începând cu planificarea şi până la contractare şi chiar facturare. Cu toate acestea, pe parcursul realizării misiunii, echipa de audit s-a confruntat cu numeroase probleme în aspectul vizualizării informațiilor aferente procedurilor de achiziții realizate de autoritatea contractantă, în special la compartimentul evaluarea ofertelor.

Astfel, vrem să atragem atenția asupra necorelării informațiilor din SIA „*RSAP”/ MTender* cu prevederile Legii achizițiilor publice. Ofertant se consideră operatorul economic care a prezentat o ofertă[[59]](#footnote-59) în cadrul procedurii de atribuire a contractului de achiziții publice. Totuși, accesând SIA „RSAP”/ *MTender* poate fi constatat faptul că la o anumită procedură sunt vizibili ca ofertanți mai mulți operatori economici, dar care la documentația corespunzătoare nu au atașat niciun document. În aceste condiții, observăm că situația este generată de lipsa controalelor în cadrul SIA „RSAP”/ *MTender (în modulul „eDepunere”)*, care periclitează transparența și buna desfășurare a procedurilor de achiziții publice.

Din situația descrisă rezultă o problemă sistemică, și anume agenții economici înscriși la procedură nu se încadrează în noțiunea de ofertant și nu pot fi examinați la decizia de atribuire a contractului realizată de grupul de lucru.

Unele carențe ale SIA „RSAP”/ MTender continuă să persiste și să producă constrângeri aferente imposibilității generării automate a anunțurilor, a documentelor parte a documentației de atribuire, a deciziei de atribuire, a dării de seamă și necesită efort suplimentar din partea autorității contractante.

Sistemul SIA „RSAP”/MTender nu asigură o funcționalitate deplină la toate etapele procesului de achiziții, inclusiv monitorizarea achizițiilor publice după mai multe criterii, oferind posibilitate autorităților contractante să neglijeze unele cerințe (de plasare a documentelor etc.), ceea ce afectează legalitatea și transparența achizițiilor.

Cu toate că ultima versiune conține o serie de actualizări și îmbunătățiri, până la moment pot fi găsite doar contractele începând cu 24.05.2021, adică un număr foarte limitat. În plus, la contractele incluse nu apare nici numărul procedurii, nici numărul participanților etc., astfel fiind imposibilă identificarea legăturii dintre procedura desfășurată și contractul încheiat.

Pentru a permite o implementare completă a achizițiilor publice electronice în Republica Moldova, este necesar să se dezvolte instrumente electronice de achiziții publice care vor sprijini întregul ciclu de viață al achizițiilor publice, asigurând într-un mod eficient analiza pieței, monitorizarea, verificarea și auditul achizițiilor publice.

Astfel, se impune necesitatea asigurării de către Ministerul Finanţelor a funcţionării depline şi dezvoltării continue a SIA „RSAP”/MTender, inclusiv prin ajustarea cadrului legal şi celui normativ-secundar la funcționalitățile sistemului, precum și elaborarea ghidului de utilizare a acestuia.

**V. CONCLUZIE GENERALĂ**

Procedurile de audit desfășurate au permis identificarea unor deficiențe în sistemul de achiziții instituit în cadrul Ministerului Apărării, în aspectul: inexistenței unui cadru regulator intern unificat care ar reglementa modul de organizare și desfășurare a achizițiilor publice în cadrul sistemului MA; organizării și activității unor grupuri de lucru; evaluării ofertelor; înlăturării lacunelor sistemice generate de necoerența unor prevederi ale actelor normative.

Deși există o tendință de creștere semnificativă a achizițiilor de valoare mică (19 % în 2019 și 30% în 2020), acestea nu sunt privite ca proceduri de achiziții în contextul Legii nr. 131/2015, iar cadrul regulator aplicabil nu impune reguli stricte legate de activitatea grupului de lucru și atribuțiile acestuia, planificarea, atribuirea, selectarea și semnarea contractului.

De asemenea, procesul de achiziții este afectat de imperfecțiunea funcționalității SIA „RSAP”/MTender, care afectează transparența și accesibilitatea achizițiilor publice per ansamblu.

Constatările de audit au fost aduse la cunoștința conducerii Ministerului Apărării, acestea fiind acceptate. Auditul înaintează recomandări, menite să remedieze lacunele, deficiențele, neconformitățile enunțate în prezentul Raport de audit. Recomandările înaintate au fost acceptate de către entitatea supusă auditului și recunoscute ca realizabile, prin aprobarea unui Plan de acțiuni în acest sens.

**VI. RECOMANDĂRI**

***1. Ministerului Apărării* și instituțiilor din subordine/unităților militare*:***

1.1. elaborarea și aprobarea la nivel de minister a mecanismului de realizare a achizițiilor publice în cadrul Ministerului Apărării, instituțiilor din subordine/unităților militare (a se vedea pct. 4.1.);

1.2. elaborarea și aprobarea la nivel de Minister a unei metodologii de planificare, implementare și management al obiectelor de investiții finanțate din contul bugetului public național (a se vedea pct. 4.2.1);

1.3. elaborarea la nivel de Minister a unui plan de achiziții consolidat, care ar conține atât achizițiile efectuate de AARAP, dar și cele ale instituțiilor din subordine/unităților militare (a se vedea pct. 4.2.2);

1.4. solicitarea argumentării cheltuielilor de regie și beneficiilor de deviz, a altor documente confirmative la justificarea ofertei anormal de scăzute (a se vedea pct. 4.3.2);

1.5. elaborarea la nivel de Minister a unei dări de seamă consolidate privind achizițiile publice realizate, care ar conține atât achizițiile efectuate de AARAP, cât și cele ale instituțiilor din subordine/unităților militare (a se vedea pct. 4.4.2).

***Echipa de audit:***

Șeful echipei de audit,

șef Direcție în cadrul

Direcției generale metodologie, planificare și raportare, Tatiana **CARAMAN**

șef Direcție în cadrul

Direcției generale metodologie, planificare și raportare, Angela **CURCHIN**

auditor public Alexandru **BULGARU**

în cadrul Direcției generale metodologie, planificare și raportare,

***Responsabil de audit:***

șeful Direcției generale metodologie, panificare și raportare, Tatiana **VOZIAN**

# **ANEXE**

## ***Anexa nr.1***

**Cadrul de reglementare**

***Acte legislative***

1. Legea nr. 131 din 03.07.2015 privind achizițiile publice.Legea nr. 262 din 01.11.2013 pentru modificarea şi completarea Codului contravențional al Republicii Moldova nr. 218-XVI din 24 octombrie 2008.
2. Codul contravențional al Republicii Moldova, aprobat prin Legea nr.218-XVI din 24.10.2008. Republicat: Monitorul Oficial al Republicii Moldova nr.78-84/100 din 17.03.2017, Monitorul Oficial al Republicii Moldova nr.3-6/15 din 16.01.2009.

***Proiecte de acte normative***

1. Proiectul Hotărârii Guvernului pentru aprobarea Regulamentului cu privire la activitatea Grupului de lucru în domeniul achizițiilor publice. În vigoare: Hotărârea Guvernului nr. 667 din 27.05.2016 pentru aprobarea Regulamentului cu privire la activitatea grupului de lucru pentru achiziții.
2. Proiectul Hotărârii Guvernului privind aprobarea Regulamentului achizițiilor publice de lucrări. În vigoare Hotărârea Guvernului nr.669 din 27.05.2016 pentru aprobarea Regulamentului cu privire la achizițiile publice de lucrări.
3. Proiectul Hotărârii Guvernului privind aprobarea Regulamentului cu privire la întocmirea și păstrarea dosarului achiziției publice. În vigoare Hotărârea Guvernului nr. 9 din 17.01.2008 pentru aprobarea Regulamentului cu privire la întocmirea şi păstrarea dosarului achiziției publice.
4. Proiectul Hotărârii Guvernului privind aprobarea taxei fixe pentru depunerea ofertei în cadrul unei proceduri de achiziții publice desfășurate prin Sistemului informațional automatizat „Registrul de stat al achizițiilor publice” (MTender) și Metodologia de calculare a tarifelor percepute de Operatorul Sistemului MTender.

***Hotărâri de Guvern, actele normative ale autorităților administrației publice***

1. Hotărârea Guvernului nr. 544 din 12.11.2019 cu privire la unele măsuri de organizare a procesului de achiziții în domeniul tehnologiei informației și comunicațiilor.
2. Hotărârea Guvernului nr. 1129 din 21.11.2018 cu privire la aprobarea Regulamentului privind ajustarea periodică a valorii contractelor de achiziții publice cu executare continuă, încheiate pe un termen mai mare de un an.
3. Hotărârea Guvernului nr. 985 din 10.10.2018 cu privire la aprobarea Regulamentului privind acreditarea platformelor electronice de achiziții în cadrul Sistemului informațional automatizat „Registrul de stat al achizițiilor publice” (MTender).
4. Hotărârea Guvernului nr. 986 din 10.10.2018 cu privire la aprobarea Regulamentului privind modul de ținere a Registrului de stat al achizițiilor publice format de Sistemul informațional automatizat „Registrul de stat al achizițiilor publice” (MTender).
5. Hotărârea Guvernului nr. 987 din 10.10.2018 pentru aprobarea Regulamentului privind achiziția bunurilor și serviciilor prin cererea ofertelor de prețuri.
6. Hotărârea Guvernului nr. 705 din 11.07.2018 cu privire la aprobarea Conceptului tehnic al Sistemului informațional automatizat „Registrul de stat al achizițiilor publice” (MTender).
7. Hotărârea Guvernului nr. 134 din 09.03.2017 pentru aprobarea Regulamentului privind organizarea și funcționarea Agenției Achiziții Publice și efectivul-limită al acesteia.
8. Hotărârea Guvernului nr. 1332 din 14.12.2016 cu privire la aprobarea Strategiei de dezvoltare a sistemului de achiziţii publice pentru anii 2016-2020 şi a Planului de acțiuni privind implementarea acesteia.
9. Hotărârea Guvernului nr. 1418 din 28.12.2016 pentru aprobarea Regulamentului cu privire la modul de întocmire a Listei de interdicție a operatorilor economici.
10. Hotărârea Guvernului nr.1419 din 28.12.2016 pentru aprobarea Regulamentului cu privire la modul de planificare a contractelor de achiziții publice.
11. Hotărârea Guvernului nr. 1420 din 28.12.2016 pentru aprobarea Regulamentului privind evidența Listei operatorilor economici calificați.
12. Hotărârea Guvernului nr. 665 din 27.05.2016 pentru aprobarea Regulamentului cu privire la achizițiile publice de valoare mică.
13. Hotărârea Guvernului nr. 666 din 27.05.2016 pentru aprobarea Regulamentului cu privire la achiziția bunurilor și serviciilor prin cererea ofertelor de prețuri.
14. Hotărârea Guvernului nr.599 din 12.08.2020 pentru aprobarea Regulamentului cu privire la achizițiile publice folosind procedura de negociere.
15. Hotărârea Guvernului nr.668 din 27.05.2016 pentru aprobarea Regulamentului cu privire la achizițiile publice folosind procedura de negociere.
16. Hotărârea Guvernului nr. 804 din 10.10.2013 pentru aprobarea Regulamentului privind realizarea achizițiile publice prin dialog competitiv.
17. Hotărârea Guvernului nr. 766 din 26.09.2013 pentru aprobarea Regulamentului privind achizițiile publice folosind sistemul dinamic.
18. Hotărârea Guvernului nr. 774 din 04.10.2013 pentru aprobarea Regulamentului privind achiziţiile publice folosind licitaţia electronică.
19. Hotărârea Guvernului nr. 826 din 07.11.2012 pentru aprobarea Regulamentului cu privire la acordul-cadru ca modalitate specială de atribuire a contractului de achiziție publică.
20. Hotărârea Guvernului nr. 694 din 23.09.2020 pentru aprobarea Regulamentului cu privire la acordul-cadru ca modalitate specială de atribuire a contractelor de achiziții publice.
21. Hotărârea Guvernului nr. 640 din 19.07.2010 cu privire la aprobarea Regulamentului privind ajustarea periodică a valorii contractelor de achiziţii publice cu executare continuă, încheiate pe un termen mai mare de un an.
22. Hotărârea Guvernului nr. 355 din 08.05.2009 cu privire la aprobarea Conceptului tehnic al Sistemului Informațional Automatizat „Registrul de stat al achiziţiilor publice”.
23. Ordinul nr. 177 din 09.10.2018 cu privire la aprobarea formularului standard al Documentului unic de achiziții european.
24. Ordinul Ministerului Finanțelor nr.72 din 11.06.2020 cu privire la aprobarea formularului standard al Documentului unic de achiziţii european.

## ***Anexa nr. 2***

**Etapele procesului de achiziție publică**

***Sursă:*** *Elaborată în baza prevederilor normative aplicabile.*

## ***Anexa nr. 3***

**Cadrul instituțional aferent domeniului auditat**

|  |  |
| --- | --- |
| Denumirea autorității | Rolul autorității în domeniul achizițiilor publice |
| Ministerul Finanțelor | Organ de specialitate al administrației publice centrale, care elaborează și promovează politica unică a statului în domeniul finanțelor publice. MF asigură reglementarea politicii statului în domeniul achizițiilor publice prin elaborarea și promovarea cadrului legislativ și normativ care reglementează domeniul achizițiilor publice[[60]](#footnote-60). |
| Trezoreria de Stat | Direcție în cadrul aparatului central al MF. Trezoreria de Stat asigură executarea de casă a bugetului public național și a componentelor acestuia. |
| Agenția Achiziții Publice | Autoritate administrativă de specialitate în subordinea MF, constituită în scopul efectuării supravegherii, controlului ex-post și coordonării interramurale în domeniul achizițiilor publice. Misiunea AAPconstă în implementarea coerentă a politicii statului în domeniul achizițiilor publice și procesul de armonizare treptată a legislației naționale cu legislația comunitară[[61]](#footnote-61). |
| Agenția Națională  pentru Soluționarea Contestațiilor | Autoritate publică autonomă și independentă față de alte autorități publice, față de persoane fizice și juridice, care examinează contestațiile formulate în cadrul procedurilor de achiziție publică, având obligația de a apăra drepturile și interesele legitime ale tuturor părților implicate în contestațiile trimise spre soluționare fără nicio privilegiere sau discriminare[[62]](#footnote-62). |
| Inspecția financiară | Instituție subordonată MF, care efectuează controlul financiar centralizat al MF privind conformitatea cu legislația a operațiunilor și tranzacțiilor ce țin de gestionarea resurselor bugetului public național și patrimoniului public[[63]](#footnote-63). |
| Curtea de Conturi | Instituția supremă de audit a Republicii Moldova, care exercită controlul asupra modului de formare, administrare și întrebuințare a resurselor financiare publice și a patrimoniului public prin realizarea auditului public extern în conformitate cu standardele internaționale ale instituțiilor supreme de audit[[64]](#footnote-64). |

***Sursă:*** *Elaborată în baza prevederilor legale respective.*

## ***Anexa nr.4***

***Sfera și abordarea auditului***

***Subiectul auditului public*** a constituit procesul de organizare a achizițiilor publice îin cadrul sistemului MA în perioada 2019-2020.

***Abordarea de audit*** s-a bazat pe colectarea probelor la distanță, în urma verificării tranzacțiilor și documentelor aferente domeniului, contestațiilor către ANSC și deciziilor aprobate, contrapunerii și generării informațiilor din diferite sisteme informaționale utilizate în acest scop, precum și prin solicitarea de confirmări și realizarea de observații.

***Aria și sfera de cuprindere***

În cadrul misiunii de audit au fost inițiate proceduri și la unele instituții responsabile de funcționarea sistemului (aparatul central al MA, MStM, AARAP, unitățile militare/instituțiile din subordine) și cu impact tangențial asupra domeniului, prin solicitarea de informații documentare și argumentarea poziției pe unele subiecte abordate.

***Sursele criteriilor de audit public***, care au stat la baza constatărilor și concluziilor formulate, au fost prevederile actelor legislative și normative în vigoare aferente domeniului auditat.

Pentru realizarea obiectivului de audit și colectarea probelor de audit, au fost efectuate următoarele ***proceduri de audit*** ***public***:

* studierea/consultarea cadrului normativ aferent achizițiilor publice;
* analiza și evaluarea cadrului intern ce reglementează achizițiile publice în sistemul MA;
* analiza informațiilor prezentate de entitățile auditate aferente identificării necesităților de achiziții pe bunuri, lucrări și servicii pentru anii 2019-2020, în vederea determinării procesului instituit;
* evaluarea conformității și analiza achizițiilor publice la fiecare etapă de desfășurare: planificare, executare, monitorizare și control, raportare, în funcție de riscurile identificate;
* evaluarea conformității achizițiilor publice efectuate în vederea prevenirii, diminuării și lichidării consecințelor pandemiei de coronavirus (COVID-19) pentru anul 2020;
* examinarea și analiza informațiilor din SIA „RSAP”/MTender;
* examinarea informațiilor de pe site-urile [www.ansc.gov.md](http://www.ansc.gov.md); [bap@tender.gov.md](mailto:bap@tender.gov.md); [www.achizitii.md](http://www.achizitii.md); [www.revizia.md](http://www.revizia.md); www.ager.md
* solicitări de informații de la organele cu atribuții de control în domeniu (Agenția pentru Supraveghere Tehnică, Inspecția Financiară).

**Criteriile și aria de audit**

| Subiectele auditate | Sursele de criterii de audit | Criteriul | Aria auditată |
| --- | --- | --- | --- |
| Cadrul instituțional și modul de creare a grupurilor de lucru se încadrează în prevederile cadrului legal? | | | |
| Cadrul instituțional aferent achizițiilor publice | * HG nr. 982 din 10-10-2018 cu privire la organizarea și funcționarea Agenției Asigurare Resurse și Administrare Patrimoniu a Ministerului Apărării * Ordinul MA nr.450 din 26.08.2016, cu modificările și completările în vigoare | - Alin. 4) art.9 al HG nr. 982/2018; AARAP este responsabil de utilizarea eficientă a fondurilor publice și optimizării procesului de achiziții în cadrul Ministerului Apărării și Armatei Naționale prin planificarea, inițierea și desfășurarea procedurile de achiziții publice a bunurilor/lucrărilor/serviciilor, inclusiv cele specifice domeniului militar, conform necesităților Armatei Naționale, reieșind din alocațiile bugetare:  - conform Ordinului MA nr.450 din 26.08.2016, achizițiile în cadrul sistemului MA se desfășoară:  • centralizat - achiziții de BUNURI ȘI SERVICII ≥ 200.000 LEI și LUCRĂRI ≥ 250.000 LEI;  • descentralizat - achiziții de BUNURI ȘI SERVICII ≤ 200.000 LEI și LUCRĂRI ≤ 250.000 LEI | AARAP.  MStM.  MA. aparatul central |
| Organizarea activității grupurilor de lucru | * Legea nr. 131 din 03.07.2015 privind achizițiile publice; * Regulamentul cu privire la activitatea grupului de lucru pentru achiziții, aprobat prin Hotărârea Guvernului nr. 667 din 27.05.2016 | - Art. 14 alin.(1) din Legea nr. 131/2015: Autoritatea contractantă îşi exercită atribuțiile prin intermediul unui grup de lucru, creat în acest scop din funcționari şi specialiști cu experiență profesională în domeniul achizițiilor publice, din cadrul autorității contractante, în limitele personalului scriptic. În funcţie de obiectul achiziţiei, autoritatea contractantă poate crea unul sau mai multe grupuri de lucru;  - pct. 3 din HG 667/2016: Grupul de lucru se creează printr-o decizie specială (ordin) sau dispoziţie, din cel puţin 5 membri, iar în cazuri temeinic justificate, din cel puţin 3 membri, inclusiv conducătorul grupului de lucru – persoana care deţine dreptul de prima semnătură în instituţia corespunzătoare sau persoana numită de aceasta şi secretarul grupului de lucru. Autoritatea contractantă poate crea mai multe grupuri de lucru pentru achiziţii, în funcţie de domeniul în care se efectuează achiziţia;  - pct. 18 din HG 667/2016: Autoritatea contractantă, în decizia specială (ordin) sau în dispoziţia de creare a grupului/grupurilor de lucru, stabileşte expres atribuţiile fiecărui grup de lucru (dacă sînt create două sau mai multe) şi funcţiile fiecărui membru al grupului în parte, necesare pentru a fi exercitate în cadrul procedurilor de achiziţii publice | AARAP,  entitățile din subordine/unitățile militare |
| În cadrul sistemului MA se realizează o planificare veridică și transparentă a achizițiilor publice prin argumentarea corespunzătoare a necesităților? | | | |
| Identificarea necesităților de achiziții publice de lucrări | * Legea nr. 131 din 03.07.2015 privind achizițiile publice; * Regulamentul cu privire la activitatea grupului de lucru pentru achiziții, aprobat prin Hotărârea Guvernului nr. 667 din 27.05.2016 * HG nr.1419 din 28.12.2016 pentru aprobarea Regulamentului cu privire la modul de planificare a contractelor de achiziții publice; * Hotărârea Guvernului nr.1029 din 19.12.2013 „Cu privire la investițiile capitale publice” | - art.4 alin. 22 din Legea nr. 131/2015: Modul de planificare a contractelor de achiziții publice este stabilit în regulamentul aprobat de Guvern;  - art. 5. din HG nr.1419 din 28.12.2016: Identificarea necesităților se realizează prin desfășurarea următoarelor acțiuni:  -Cumularea tuturor necesităților autorității contractante;  - Analiza fiecărei necesități;  - Stabilirea gradului de prioritate;  - Corelare cu strategia de dezvoltare;  - Analiza contractelor în derulare. | AARAP  MStM  MA aparatul central  Și unele entități din subordine/unitățile militare |
| Elaborarea și publicarea planurilor de achiziții publice | • Legea nr. 131 din 03.07.2015 privind achizițiile publice;   * Hotărârea Guvernului nr. 1419 din 28-12-2016 pentru aprobarea Regulamentului cu privire la modul de planificare a contractelor de achiziții publice; * Hotărârea Guvernului nr.1029 din 19.122013 „Cu privire la investițiile capitale publice”; * Ordinul ministrului Finanțelor nr.185 din 03.11.2015 „Cu privire la aprobarea Instrucțiunii privind managementul proiectelor de investiții capitale” și subcapitolul 4.7. „Particularități specifice planificării investițiilor capitale” din Setul metodologic | - art.4 alin. 22 din Legea nr. 131/2015: Modul de planificare a contractelor de achiziții publice este stabilit în regulamentul aprobat de Guvern;  - pct. 20 din HG 667/2016: Grupul de lucru  examinează şi concretizează necesităţile autorităţii contractante de bunuri, lucrări şi servicii, coordonându-le în limita mijloacelor financiare repartizate în acest sens, elaborează planurile anuale de efectuare a achiziţiilor;  - pct.13 din HG 1419/2016 Planul de achiziţii publice:  1) se coordonează cu bugetul entităţii publice în corespundere cu strategia de dezvoltare a entităţii;  2) se întocmeşte, într-o primă variantă, înainte de elaborarea propunerii de buget;  3) se definitivează după aprobarea bugetului propriu al autorităţii contractante.  Planul se modifică ori se completează dacă apar modificări în buget şi, respectiv, sunt identificate noi resurse financiare | AARAP,  entități din subordine/unitățile militare |
| Procedurile de evaluare a ofertelor și de desemnare a câștigătorului s-au realizat conform prevederilor cadrului legal? | | | |
| Evaluarea ofertelor | * Legea nr. 131 din 03.07.2015 privind achizițiile publice; * Hotărârea Guvernului nr. 667 din 27.05.2016 pentru aprobarea Regulamentului cu privire la activitatea grupului de lucru pentru achiziții; * Hotărârea Guvernului nr. 669 din 27.05.2016 pentru aprobarea Regulamentului privind achizițiile publice de lucrări; * Hotărârea Guvernului nr. 638 din 26.08.2020 pentru aprobarea Regulamentului privind achizițiile publice de lucrări; * Hotărârea Guvernului nr. 987 din 10.10.2018 pentru aprobarea Regulamentului privind achiziția bunurilor și serviciilor prin cererea ofertelor de prețuri | - art. 26 din Legea nr. 131/2015: autoritatea contractantă stabilește oferta cea mai avantajoasă din punct de vedere economic pe baza criteriului de atribuire şi a factorilor de evaluare prevăzuți în documentația de atribuire;  - Secțiunea 5. Examinarea, evaluarea şi compararea ofertelor din HG 669/2016;  - Secțiunea a 5. Examinarea, evaluarea și compararea ofertelor din HG 638/26.08.2020 pentru aprobarea Regulamentului privind achizițiile publice de lucrări;  - Secțiunea 4. Depunerea și evaluarea ofertelor din HG nr. 987 din 10.10.2018 | AARAP, unele entități din subordine/unitățile militare |
| Justificarea ofertei anormal de scăzute | * Legea nr. 131 din 03.07.2015 privind achizițiile publice; * Hotărârea Guvernului nr. 669 din 27.05.2016 pentru aprobarea Regulamentului privind achiziţiile publice de lucrări; * Hotărârea Guvernului nr. 987 din 10.10.2018 pentru aprobarea Regulamentului privind achiziția bunurilor și serviciilor prin cererea ofertelor de prețuri * Scrisoarea Ministerului Economiei și Infrastructurii nr. 10/1-0086 din 15.06.2018 cu privire la determinarea valorii obiectivelor de contrucții începând cu 01 mai 2018 | - art.70 din Legea nr. 131/2015: ofertă anormal de scăzută poate fi oferta de vânzare a bunurilor, de executare a lucrărilor sau de prestare a serviciilor la un preţ semnificativ mai scăzut în comparaţie cu ofertele altor ofertanţi sau în raport cu bunurile, lucrările sau serviciile care urmează a fi furnizate, executate sau prestate în situaţia în care ofertantul nu reuşeşte să demonstreze accesul său la o tehnologie specială sau la condiţii de piaţă mai avantajoase care i-ar permite să ofere un asemenea preţ scăzut al ofertei;  - pct. 136 din HG 669/2016 și pct. 132 din HG638/26.08.2020:  7) în cazul unei oferte a cărei valoare constituie mai puţin de 85 la sută din valoarea estimată a lucrărilor, să solicite justificări ale prețului anormal de scăzut şi să efectueze controlul calculării elementelor prețului şi respectarea de către ofertant a cerințelor tehnice stipulate în caietul de sarcini;  8) să solicite în scris, în cazul expus la subpct. 7) al prezentului punct, înainte de a lua vreo decizie de respingere a acelei oferte, detalii şi precizări pe care le consideră relevante cu privire la ofertă, precum şi să verifice răspunsurile care justifică preţul respectiv | AARAP |
| Executarea deciziilor ANSC | * Legea nr. 131 din 03.07.2015 privind achizițiile publice; * Hotărârea Guvernului nr. 271 din 15.12.2016 cu privire la instituirea, organizarea și funcționarea Agenţiei Naţionale pentru Soluționarea Contestațiilor | - Capitolul 10. Soluţionarea litigiilor şi răspunderea juridică din Legea nr. 131/2015 | AARAP |
| Contractul-cadru al achiziției publice | * Legea nr. 131 din 03.07.2015 privind achizițiile publice; * Ordinul ministrului Finanțelor nr. 173 din 05.10.2018 cu privire la aprobarea Documentației standard pentru realizarea achizițiilor publice de bunuri; * Ordinul ministrului Finanțelor nr. 175 din 05.10.2018 cu privire la aprobarea Documentației standard pentru realizarea achizițiilor publice de bunuri și servicii prin cererea ofertelor de prețuri | * + - * Capitolul 9. Contractul de achiziţii publice. Darea de seamă privind procedura de achiziţie publică. Conflictul de interese din Legea nr. 131/2015 | Se referă la cadrul legal lacunar și necorelat |
| Autoritatea contractantă a monitorizat și a raportat achizițiile publice realizate? | | | |
| Monitorizarea executării clauzelor contractuale | * Legea nr. 131 din 03.07.2015 privind achizițiile publice; * Hotărârea Guvernului nr. 667 din 27.05.2016 pentru aprobarea Regulamentului cu privire la activitatea grupului de lucru pentru achiziții * Ordinul directorului AARAP nr.73 din 27.12.2018 Pentru lucrările de construcții; * Regulamentul cu privire la formarea şi activitatea depozitului echipament al Armatei Naţionale, aprobat de către Şeful Marelui Stat Major al Armatei Naţionale; * Regulamentul cu privire la activitatea depozitului alimentar | - art.15 din Legea nr.131/2015: grupul de lucru monitorizează contractele de achiziţii publice;  - pct. 34 din HG nr. 667/2016: Grupul de lucru va asigura monitorizarea executării contractelor de achiziţie publică, întocmind rapoarte în acest sens, trimestrial/semestrial şi anual. Rapoartele respective, care vor include în mod obligatoriu informaţii cu privire la etapa de executare a obligaţiunilor contractuale, cauzele neexecutării, reclamaţiile înaintate şi sancţiunile aplicate, menţiuni cu privire la calitatea executării contractului etc., vor fi plasate pe pagina web a autorităţii contractante, iar în lipsa acesteia pe pagina oficială a autorităţii centrale căreia i se subordonează sau a autorităţilor administraţiei publice locale de nivelul al doilea;  - prin reglementările interne ale MA au fost instituite comisii de recepție pe tipuri de achiziții | AARAP |
| Achizițiile destinate combaterii pandemiei Covid-19 au fost efectuate cu respectarea prevederilor legale? | | |  |
|  | * Hotărârea Guvernului nr.493 din 08.07.2020 pentru aprobarea unor măsuri suplimentare de transparență privind achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19) pentru anul 2020; * HG nr.494 din 08.07.2020 „Pentru aprobarea Regulamentului cu privire la achizițiile publice necesare pentru prevenirea și controlul infecției COVID-19” * Hotărârea Guvernului nr. 665 din 27.05.2016 pentru aprobarea Regulamentului cu privire la achizițiile publice de valoare mică | - Secțiunea 1-4 din HG nr.494 din 08.07.2020 „Pentru aprobarea Regulamentului cu privire la achizițiile publice necesare pentru prevenirea și controlul infecției COVID-19 | AARAP |
| Achizițiile publice de valoare mică au fost realizate cu respectarea prevederilor cadrului normativ aplicabil? | | | |
|  | * Legea nr. 131 din 03.07.2015 privind achizițiile publice; * Hotărârea Guvernului nr. 665 din 27.05.2016 pentru aprobarea Regulamentului cu privire la achizițiile publice de valoare mică | Prevederile regulamentului | Se referă la cadrul legal lacunar și necorelat |
| Utilizarea de către autoritatea contractantă a Sistemului informațional automatizat „Registrul de stat al achizițiilor publice” (SIA „RSAP”/MTender) la realizarea procedurilor de achiziții publice asigură respectarea prevederilor legale în domeniu? | | | |
|  | * Legea nr. 131 din 03.07.2015 privind achizițiile publice; * Hotărâre Guvernului nr.986 din 10.10.2018 pentru aprobarea Regulamentului privind modul de ținere a Registrului de stat al achizițiilor publice format de Sistemul informațional automatizat „Registrul de stat al achizițiilor publice” (MTender); * Hotărârea Guvernului nr. 985 din 10.10.2018 pentru aprobarea Regulamentului privind acreditarea platformelor electronice de achiziții în cadrul Sistemului informațional automatizat „Registrul de stat al achizițiilor publice” (MTender); * Hotărârea Guvernului nr.705 din 11.07.2018 cu privire la aprobarea conceptului tehnic al Sistemului informațional automatizat „Registrul de stat al achizițiilor publice” (MTender) | Prevederile cadrului subiacent | Se referă la cadrul legal lacunar și necorelat |

**Instituții de la care au fost solicitate informații și culese probe de audit**

|  |  |
| --- | --- |
| Nr. d/o | Denumirea autorității contractante |
|
| 1 | Academia Militară „Alexandru cel Bun” |
| 2 | Brigada 1 Infanterie Motorizată |
| 3 | Brigada 2 Infanterie Motorizată |
| 4 | Brigada 3 Infanterie Motorizată |
| 5 | Batalionul de artilerie |
| 6 | Batalionul de geniu |
| 7 | Baza de păstrare combustibil a AN |
| 8 | BPTA SI PM |
| 9 | Centrul Consultativ-Diagnostic |
| 10 | Batalion de comunicații și apărare cibernetică al AN |
| 11 | Centrul de cultură și istorie militară |
| 12 | Clubul Sportiv Central al Armatei |
| 13 | Ministerul Apărării (Aparatul central) |
| 14 | Marele Stat Major |
| 15 | Regimentul de aviație |
| 16 | Regimentul de rachete antiaeriene |
| 17 | Regimentul de stat major |
| 18 | Spitalul Clinic Militar Central |
| 19 | Agenția Asigurare Resurse și Administrarea Patrimoniului a MA |

## ***Anexa nr. 5***

**Atribuțiile și principiile fundamentale de funcționare a**

**grupurilor de lucru pentru achiziții publice**

***Sursă:*** *art.7, art.14 și art.15 din Legea privind achizițiile publice.*

## ***Anexa nr. 6***

**Informația privind achizițiile planificate și realizate în sistemul MA în perioada**

**2019-2020**

|  |  |  |  |  |  |
| --- | --- | --- | --- | --- | --- |
| *Nr. d/o* | *Denumirea autorității contractante* | *Achiziții planificate, mii lei* | | *Achiziții efectuate, mii lei* | |
| *2019* | *2020* | *2019* | *2020* |
| *1* | *Academia Militară „Alexandru cel Bun”* | *4.184,30* | *4.223,10* | *4.115,30* | *3.962,27* |
| *2* | *Brigada 1 Infanterie Motorizată* | *3.032,52* | *3.636,42* | *3.188,87* | *3.651,72* |
| *3* | *Brigada 2 Infanterie Motorizată* | *9.429,40* | *9.921,10* | *11.781,44* | *8.115,31* |
| *4* | *Brigada 3 Infanterie Motorizată* | *5.178,00* | *4.178,20* | *5.178,00* | *4.151,90* |
| *5* | *Batalion de artilerie* | *183,05* | *283,00* | *183,05* | *283,00* |
| *6* | *Batalion geniu* | *271,00* | *468,60* | *202,63* | *1.281,19* |
| *7* | *Baza de păstrare combustibil a AN* | *608,10* | *744,70* | *704,30* | *766,60* |
| *8* | *BPTA SI PM* | *261,80* | *409,30* | *404,30* | *423,50* |
| *9* | *Centrul Consultativ- Diagnostic* | *4.839,55* | *4.049,60* | *4.325,02* | *3.638,09* |
| *10* | *Batalion de comunicații și apărare cibernetică al AN* | *1.181,20* | *1.706,90* | *1.269,20* | *1.366,00* |
| *11* | *Centrul de cultură și istorie militară* | *809,94* | *1.226,43* | *689,20* | *943,90* |
| *12* | *Clubul Sportiv Central al Armatei* | *550,50* | *638,20* | *399,80* | *500,50* |
| *13* | *Ministerul Apărării (Aparatul Central)* | *436,50* | *727,30* | *61,40* | *459,40* |
| *14* | *Marele Stat Major* | *5.395,00* | *3.399,30* | *1.810,50* | *1.327,70* |
| *15* | *Regimentul de aviație* | *1.260,40* | *2.184,10* | *943,60* | *1.198,90* |
| *16* | *Regimentul de Rachete Antiaeriene* |  |  | *1.733,30* | *2.325,90* |
| *17* | *Regimentul de stat major* | *5.629,70* | *5.694,20* | *5.629,70* | *5.560,70* |
| *18* | *Spitalul Clinic Militar Central* | *23.921,00* | *22.770,30* | *23.985,60* | *18.887,60* |
| *19* | *Agenția Asigurare Resurse și Administrare Patrimoniu a MA* | *120.332,40* | *104.849,50* | *103.885,31* | *93.287,31* |
|  | ***TOTAL*** | ***187.504,36*** | ***171.110,25*** | ***170.490,52*** | ***152.131,49*** |

***Sursa:*** Informația prezentată de instituțiile /unitățile militare din subordine.

## ***Anexa nr. 7***

**Contestațiile în cadrul Ministerului Apărării în anii 2019-2020**

| **Nr.**  **d/o** | **Nr. procedurii** | **Obiectul achiziţiei** | **Contestator** | **Obiectul contestaţiei** | **Decizia ANSC** | **Acţiunile AC** |
| --- | --- | --- | --- | --- | --- | --- |
| **2019** | | | | | | |
| 1. | [ocds-b3wdp1-MD-1549981114205](https://mtender.gov.md/tenders/ocds-b3wdp1-MD-1549981114205)  din 23.02.2019 | Sistem  informaţional integrat | SA „Accent Electronic” | Rezultatele procedurii de achiziţie | 1. Contestaţie admisă;  2. Măsuri de remediere | Reevaluarea ofertelor primite în cadrul procedurii de achiziţie |
| 2. | ocds-b3wdp1-MD-1545903894785  din 16.01.2019 | Produse de îngrijire a locuinţei - curăţare şi produse pentru igiena personală | SRL „Rodital- Lux” | Rezultatele procedurii de achiziţie | 1. Contestaţie admisă;  2. Măsuri de remediere | Reevaluarea ofertelor primite în cadrul procedurii de achiziţie |
| 3. | ocds-b3wdp1-MD-1551702967989  din 13.03.2019 | Produse lactate  (brânză cu cheag tare, (caşcaval)) | SRL „Vitafor” | Rezultatele procedurii de achiziţie | 1. Contestaţie respinsă;  2. Contestaţie neîntemeiată | Menţinerea deciziei de atribuire a AC |
| 4. | ocds-b3wdp1-MD-1563794998726  din 08.08.2019 | Echipament militar (Fes de ”Fleece”), pentru necesităţile Armatei Naţionale în anul 2019 (în repetare) | SA „Zilant” | Rezultatele procedurii de achiziţie | 1. Contestaţie admisă;  2. Măsuri de remediere | Anularea procedurii de achiziţie |
| 5. | ocds-b3wdp1-MD-1571399417089  din 05.11.2019 | Echipament militar (materiale, textile şi articole conexe), pentru necesităţile Armatei Naţionale în anul 2019 | SRL „Millinertex” | Rezultatele procedurii de achiziţie | 1. Contestaţie admisă;  2. Anularea procedurii de achiziţie, în partea ce ține de lotul nr. 4 „Plapumă de semilână 150 x 205 cm” | Anularea procedurii de atribuire, în partea ce ţine de lotul nr. 4 „Plapumă de semilână 150 x 205 cm” |
| 6. | [ocds-b3wdp1-MD-1549888518466](https://mtender.gov.md/tenders/ocds-b3wdp1-MD-1549888518466)  din 26.02.2019 | Lucrări de reparații capitale a unor grupuri sanitare din cadrul Centrului de comunicații şi informatică | S.R.L. „IQ Fenster” | Rezultatele procedurii de achiziţie | 1. Contestație admisă parțial;  2. Anularea deciziei;  3. Reevaluarea ofertelor | Reevaluarea ofertelor primite în cadrul procedurii de achiziție |
| 7. | [ocds-b3wdp1-MD-1550240123759](https://mtender.gov.md/tenders/ocds-b3wdp1-MD-1550240123759)  din 01.03.2019 | Lucrări de reparație a unor încăperi din cadrul Centrului de conferinţe al Ministerului Apărării | S.R.L. „Danstar Evolution” | Rezultatele procedurii de achiziţie | 1. Contestație admisă parțial;  2. Măsuri de remediere | A informat Contestatorul în modul stabilit de ANSC |
| 8. | [ocds-b3wdp1-MD-1552303600598](https://mtender.gov.md/tenders/ocds-b3wdp1-MD-1552303600598)  din 03.04.2019 | Reparația capitală a sediului Orchestrei Prezidențiale, mun. Chișinău, str. Pietrarilor nr.1 | S.R.L. „Foremcons” | Rezultatele procedurii de achiziţie | 1. Contestație admisă parțial;  2. Anularea decizie;  3. Reevaluarea ofertelor | Reevaluarea ofertelor primite în cadrul procedurii de achiziție |
| 9. | [[ocds-b3wdp1-MD-1555375379497](https://mtender.gov.md/tenders/ocds-b3wdp1-MD-1552303600598" \t "_blank)](https://mtender.gov.md/tenders/ocds-b3wdp1-MD-1555375379497)  [din 09.05.2019](https://mtender.gov.md/tenders/ocds-b3wdp1-MD-1552303600598" \t "_blank) | Lucrări de reparaţie la Blocul tehnologic din cantina Brigăzii 2 infanterie motorizată | S.R.L. „Conscomval” | Rezultatele procedurii de achiziţie | 1. Contestație respinsă;  2. Contestație neîntemeiată | Menținerea deciziei de atribuire AC |
| 10. | [ocds-b3wdp1-MD-1568812696936](https://mtender.gov.md/tenders/ocds-b3wdp1-MD-1568812696936)  din 09.10.2019 | Lucrări de reparaţie interioare la 3 cazărmi, Centrul de instruire al Armatei Naționale, Bulboaca | S.R.L. „Mega Nord Construct” | Rezultatele procedurii de achiziţie | Contestația retrasă de contestator | Menținerea deciziei de atribuire AC |
| 11. | [ocds-b3wdp1-MD-1568407343715](https://mtender.gov.md/tenders/ocds-b3wdp1-MD-1568407343715)  din 04.10.2019 | Lucrări de reparaţie a acoperişurilor Depozitelor/remizelor auto din cadrul Taberei militare nr.142, mun. Chișinău | S.A. „Silans” Î.S. | Rezultatele procedurii de achiziţie | Contestația retrasă de contestator | Menținerea deciziei de atribuire AC |
| **2020** | | | | | | |
| 1. | [ocds-b3wdp1-MD-1581603025781](https://mtender.gov.md/tenders/ocds-b3wdp1-MD-1581603025781)  din 03.03.2020 | Produse de morărit, amidon şi produse amilacee | SC „Pandus&G” SRL | Rezultatele procedurii de achiziţie | 1. Contestație admisă parțial;  2. Anularea deciziei de atribuire pentru lotul Covrigei uscați (cu mac);  3. Măsuri de remediere | Reevaluarea ofertelor primite în cadrul procedurii de achiziţie (lotul Covrigei uscați (cu mac)) |
| 2. | [ocds-b3wdp1-MD-1587640612534](https://mtender.gov.md/tenders/ocds-b3wdp1-MD-1587640612534)  din 14.05.2020 | Diverse produse alimentare (conserve de pește, brânză topită și șolduri de pui) | SRL „Baguette” | Rezultatele procedurii de achiziţie | Contestaţie respinsă | Menţinerea deciziei de atribuire a AC |
| 3. | [ocds-b3wdp1-MD-1581602910221](https://mtender.gov.md/tenders/ocds-b3wdp1-MD-1581602910221)  din 25.02.2020 | Articole de menaj şi de uz casnic, pentru necesităţile Armatei Naţionale în anul 2020 | „JT ROSAS GRUP” SRL | Rezultatele procedurii de achiziţie | Contestaţie respinsă | Menţinerea deciziei de atribuire a AC |
| 4. | [ocds-b3wdp1-MD-1581602910221](https://mtender.gov.md/tenders/ocds-b3wdp1-MD-1581602910221)  din 25.02.2020 | Articole de menaj şi de uz casnic, pentru necesităţile Armatei Naţionale în anul 2020 | „JT ROSAS GRUP” SRL | Rezultatele procedurii de achiziţie | Contestaţie respinsă | Menţinerea deciziei de atribuire a AC |
| 5. | [ocds-b3wdp1-MD-1590147501330](https://mtender.gov.md/tenders/ocds-b3wdp1-MD-1590147501330)  din 12.06.2020 | Echipament de bucătărie, articole de menaj şi de uz casnic şi articole de catering pentru necesităţile Armatei Naţionale în anul 2020 | SRL „Eleamag” | Rezultatele procedurii de achiziţie | 1. Contestație admisă parțial;  2. Anularea deciziei de atribuire pentru lotul Bol pentru felul I din inox;  3. Măsuri de remediere | Reevaluarea ofertei OE SRL „Geoter-Com” la lotul Bol pentru felul I din inox |
| 6. | [ocds-b3wdp1-MD-1599492167318](https://mtender.gov.md/tenders/ocds-b3wdp1-MD-1599492167318)  din 22.09.2020 | Servicii de croitorie a echipamentului militar, pentru necesităţile Armatei Naţionale în anul 2020 | SRL „HANDITEHNICA” | Rezultatele procedurii de achiziţie | 1. Contestație admisă parțial;  2. Anularea deciziei de atribuire pentru lotul Servicii de confecţionare a tunicii şi pantalonilor cu desen camuflat de tip „Pădure”;  3. Măsuri de remediere | Reevaluarea ofertei OE SA „Russca” și reatribuirea lotului Servicii de confecţionare a tunicii şi pantalonilor cu desen camuflat de tip „Pădure” OE SRL „HANDITEHNICA” |
| 7. | [ocds-b3wdp1-MD-1582647627015](https://mtender.gov.md/tenders/ocds-b3wdp1-MD-1582647627015)  din 09.04.2020 | Pachete software şi sisteme informatice şi Pachete software antivirus | „BTS PRO” SRL | Documentaţia de atribuire | Contestaţia retrasă de contestator | Menţinerea deciziei de atribuire AC |
| 8. | [ocds-b3wdp1-MD-1582647627015](https://mtender.gov.md/tenders/ocds-b3wdp1-MD-1582647627015)  din 09.04.2020 | Pachete software şi sisteme informatice şi Pachete software antivirus | „BTS PRO” SRL | Rezultatele procedurii de achiziţie | 1. Contestaţie respinsă;  2. Contestaţie neîntemeiată | Menţinerea deciziei de atribuire AC |
| 9. | [ocds-b3wdp1-MD-1591977135204](https://mtender.gov.md/tenders/ocds-b3wdp1-MD-1591977135204)  din 02.07.2020 | Reparaţia capitală a Blocului alimentar din cadrul Brigăzii 1 Infanterie Motorizată, în repetare | S.R.L. ,,Atractiv Invest” | Rezultatele procedurii de achiziţie | Contestatorul și-a retras contestația | Menţinerea deciziei de atribuire AC |

1. Hotărârea Curții de Conturi nr.77 din 27.12.2019 „Privind aprobarea Programului activității de audit a Curții de Conturi pe anul 2020” (cu modificările și completările ulterioare); Hotărârea Curții de Conturi nr.62 din 10.12.2020 „Privind aprobarea Programului activității de audit a Curții de Conturi pe anul 2021” (cu modificările și completările ulterioare). [↑](#footnote-ref-1)
2. Art.1 din Legea privind achizițiile publice nr.131 din 03.07.2015 *(în continuare – Legea nr.131/2015)*. [↑](#footnote-ref-2)
3. Ghidul achizițiilor publice pentru autoritățile contractante. Publicație realizată în cadrul Proiectului „Îmbunătățiri inovative în sistemul de achiziții publice din Republica Moldova prin incluziune, creativitate și practici de respectare a legislației” [↑](#footnote-ref-3)
4. HG nr.986 din 10.10.2018 „Cu privire la aprobarea Regulamentului privind modul de ținere a Registrului de stat al achizițiilor publice format de  Sistemul informațional automatizat „Registrul de stat al achizițiilor publice” (MTender)”. HG nr.705 din 11.07.2018 „Cu privire la aprobarea Conceptului tehnic al Sistemului informaţional automatizat „Registrul de stat al achiziţiilor publice” (MTender)”. [↑](#footnote-ref-4)
5. Legea privind organizarea şi funcționarea Curții de Conturi a Republicii Moldova nr.260 din 07.12.2017 (în continuare - Legea nr.260 din 07.12.2017). [↑](#footnote-ref-5)
6. Hotărârea Curții de Conturi nr.77 din 27.12.2019 „Privind aprobarea Programului activității de audit a Curții de Conturi pe anul 2020” (cu modificările și completările ulterioare); Hotărârea Curții de Conturi nr.62 din 10.12.2020 „Privind aprobarea Programului activității de audit a Curții de Conturi pe anul 2021” (cu modificările și completările ulterioare). [↑](#footnote-ref-6)
7. Hotărârea Curții de Conturi nr. 2 din 24.01.2020 „Cu privire la Cadrul Declarațiilor Profesionale INTOSAI”. [↑](#footnote-ref-7)
8. Colectarea probelor de audit la distanță a fost condiționată de restricțiile impuse în legătură cu instituirea stării de urgență în sănătate publică pe întreg teritoriul Republicii Moldova. [↑](#footnote-ref-8)
9. Ordinul MA nr.450 din 26.08.2016, cu modificările din 16.01.2019. [↑](#footnote-ref-9)
10. HG nr.982 din 10.10.2018 „Cu privire la organizarea și funcționarea Agenției Asigurare Resurse și Administrare Patrimoniu a Ministerului Apărării” (în continuare – HG nr.982 din 10.10.2018). [↑](#footnote-ref-10)
11. I - achiziționarea de lucrări, materiale de construcții și servicii cadastrale, și respectiv II - achiziționarea de bunuri și servicii. [↑](#footnote-ref-11)
12. Art.9 alin.(4) din HG nr.982 din 10.10.2018 [↑](#footnote-ref-12)
13. Art.14 alin.(1) din Legea nr.131/2015. [↑](#footnote-ref-13)
14. Art.5 din HG nr.1419 din 28.12.2016 „Pentru aprobarea Regulamentului cu privire la modul de planificare a contractelor de achiziţii publice”. [↑](#footnote-ref-14)
15. HG nr.1029 din 19.12.2013 „Cu privire la investițiile capitale publice”; Ordinul ministrului Finanțelor nr.185 din 03.11.2015 „Cu privire la aprobarea Instrucțiunii privind managementul proiectelor de investiții capitale” și subcapitolul 4.7. „Particularități specifice planificării investițiilor capitale” din Setul metodologic. [↑](#footnote-ref-15)
16. Ordinul ministrului Finanțelor nr.209 din 24.12.2015 „Cu privire la aprobarea Setului metodologic privind elaborarea, aprobarea și modificarea bugetului”. [↑](#footnote-ref-16)
17. Legea nr. 112 din 22.05.2008 pentru aprobarea Concepției securității naționale a Republicii Moldova. [↑](#footnote-ref-17)
18. Hotărârea Parlamentului nr. 1315 din 26.07.2002 „Cu privire la aprobarea Concepției reformei militare”. [↑](#footnote-ref-18)
19. Hotărârea Parlamentului nr. 482 din 06.06.1995 „Privind Doctrina militară a Republicii Moldova”. [↑](#footnote-ref-19)
20. Planul de acțiuni privind implementarea Strategiei naționale de apărare și Strategiei militare pentru anii 2018-2022 [↑](#footnote-ref-20)
21. Art.40 alin.(2) din Legea finanțelor publice și responsabilității bugetar-fiscale nr.181 din 25.07.2014 (în continuare – Legea nr.181 din 25.07.2014). [↑](#footnote-ref-21)
22. Ordinul Ministrului Finanțelor „Cu privire la aprobarea Planului de conturi contabile în sistemul bugetar şi a Normelor metodologice privind evidența contabilă și raportarea financiară în sistemul bugetar”. [↑](#footnote-ref-22)
23. **Investiţia capitală** reprezintă construcţia sau crearea activelor nefinanciare noi, care nu au existat până la efectuarea investiţiilor capitale. Cheltuielile aferente investiţiilor capitale se reflectă la active nefinanciare în grupa de conturi „Investiţii capitale în active în curs de execuţie” (319). **Reparaţia capitală** a activelor nefinanciare nu duce la formarea activelor nefinanciare noi, ci reprezintă investiţii în active deja existente. Costul reparaţiei capitale se include în costul obiectului existent majorând valoarea de bilanţ a acestuia, deoarece duce la majorarea capacităţii de producţie sau la prelungirea termenului de utilizare a activelor nefinanciare. Reparaţia capitală reprezintă înlocuirea sau refacerea completă a unor elemente principale ale utilajelor, agregatelor, clădirilor. [↑](#footnote-ref-23)
24. Doar pentru anul 2019 – 7 proiecte în valoare de circa 63 mil.lei. [↑](#footnote-ref-24)
25. Instrucţiuni privind întocmirea devizelor pentru lucrările de construcţii-montaj prin metoda de resurse (CP L.01.01-2012). [↑](#footnote-ref-25)
26. Pct.18 din Hotărârea Guvernului nr.1419 din 28.12.2016 „Pentru aprobarea Regulamentului cu privire la modul de planificare a contractelor de achiziții publice”. [↑](#footnote-ref-26)
27. Conform art.26 din Legea nr. 131/2015, *autoritatea contractantă stabileşte oferta cea mai avantajoasă din punct de vedere economic pe baza criteriului de atribuire şi a factorilor de evaluare prevăzuţi în documentația de atribuire*; Secţiunea 5. Examinarea, evaluarea şi compararea ofertelor din HG nr.669/2016; Secțiunea 5. Examinarea, evaluarea și compararea ofertelor din HG nr. 638/26.08.2020 „Pentru aprobarea Regulamentului privind achizițiile publice de lucrări”; Secțiunea 4. Depunerea și evaluarea ofertelor din HG nr. 987 din 10.10.2018. [↑](#footnote-ref-27)
28. Art.21 alin.(16) din Hotărârea Guvernului nr. 667 din 27.05.2016 „Pentru aprobarea Regulamentului cu privire la activitatea grupului de lucru pentru achiziții”. [↑](#footnote-ref-28)
29. Regulamentul cu privire la activitatea grupului de lucru în domeniul achizițiilor publice. [↑](#footnote-ref-29)
30. Art.63 din Legea nr.131/2015. [↑](#footnote-ref-30)
31. Art.70 al Legii nr.131/2015. [↑](#footnote-ref-31)
32. Scrisoarea Ministerului Economiei și Infrastructurii nr.10/1-0086 din 15.06.2018 cu privire la determinarea valorii obiectivelor de contracții începând cu 01 mai 2018. [↑](#footnote-ref-32)
33. Pct. 4.4. din Instrucțiunea privind întocmirea devizelor pentru lucrările de construcții-montaj prin metoda de resurse (CP L.01.01-2012). [↑](#footnote-ref-33)
34. Art. 1, art. 20 alin. (1) și ( ale Legii nr. 131/2015. [↑](#footnote-ref-34)
35. Art.85 alin.(3) din Legea nr. 131/2015. [↑](#footnote-ref-35)
36. Art. 86 din Legea nr. 131/2015. [↑](#footnote-ref-36)
37. https://www.ansc.md/ro/content/decizii-2020?Contestatar=&AutoritateaContractanta=%22agenia+asigurare%22&solr\_document=&ObiectulAchizitiei=&solr\_document\_1=All&solr\_document\_2=All&solr\_document\_3=All&solr\_document\_4=All&NRContestatie= [↑](#footnote-ref-37)
38. Art.1 din Legea nr. 131/2015. [↑](#footnote-ref-38)
39. Ordinele nr.173 și nr.176 din 05.10.2018 ale ministrului Finanțelor. [↑](#footnote-ref-39)
40. Art.76 alin. 5) al Legii nr.131/2015. [↑](#footnote-ref-40)
41. Art.15 alin.(1) lit. I) al Legii nr.131/2015. [↑](#footnote-ref-41)
42. Ordinul AARAP nr.73 din 27.12.2018 Pentru lucrările de construcții. [↑](#footnote-ref-42)
43. Hotărârea Guvernului nr.61 din 05.02.2020 „Cu privire la organizarea şi desfăşurarea acţiunilor consacrate celei de-a 75-a aniversări

    a Zilei Victoriei şi a comemorării eroilor căzuţi pentru independenţa Patriei”. [↑](#footnote-ref-43)
44. Planul de achiziţie a bunurilor, lucrărilor şi serviciilor al Agenţiei Asigurare Resurse şi Administrare Patrimoniu pentru anul 2020 actualizat. [↑](#footnote-ref-44)
45. Scrisoarea CCRM nr. 06/1-182-21 din 19.02.2021. [↑](#footnote-ref-45)
46. Regulamentul cu privire la formarea şi activitatea depozitului echipament al Armatei Naţionale, aprobat de către șeful Marelui Stat Major al Armatei Naţionale, comandant al Armatei Naţionale; Regulamentul cu privire la activitatea depozitului alimentar. [↑](#footnote-ref-46)
47. Art.78 alin.(1) și alin.(2) din Legea nr.131/2015. [↑](#footnote-ref-47)
48. HG nr.778 din 28.10.2020 „Pentru aprobarea Regulamentului cu privire la întocmirea și păstrarea dosarului achiziției publice”. [↑](#footnote-ref-48)
49. Lucrări de reparaţie capitală a punctului medical din cadrul Academiei Militare a Forţelor Armate „Alexandru cel Bun” – 0,8 mil. lei; lucrări de reparaţie a blocului de operaţii şi reanimare din cadrul SCMC – 0,8 ml. lei; lift (ascensor) spitalicesc, inclusiv lucrările de montare, pentru Spitalul clinic militar central – 0,8 mil.lei. [↑](#footnote-ref-49)
50. HG nr.494 din 08.07.2020 „Pentru aprobarea Regulamentului cu privire la achizițiile publice necesare pentru prevenirea și controlul infecției COVID-19”. [↑](#footnote-ref-50)
51. HG nr.493 din 08.07.2020 „Pentru aprobarea unor măsuri suplimentare de transparență privind achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19) pentru anul 2020” (în continuare – HG nr.493 din 08.07.2020). [↑](#footnote-ref-51)
52. Pct.3 din HG nr.493 din 08.07.2020. [↑](#footnote-ref-52)
53. Achiziția publică de valoare mică: mănuși (72,0 mii lei); alcool etilic 96° „ElaDum” (216,85 mii lei); Camere Termografice pentru măsurarea temperaturii corpului (192,27 mii lei). [↑](#footnote-ref-53)
54. Art.2 alin. (4) din Legea nr.131/2015. [↑](#footnote-ref-54)
55. Pct. (2) din HG nr. 665 din 27.05.2016 „Pentru aprobarea Regulamentului cu privire la achizițiile publice de valoare mică”. [↑](#footnote-ref-55)
56. Art.46 alin.1) al Legii nr.131/2015. [↑](#footnote-ref-56)
57. Art.1 al Legii nr.131/2015. [↑](#footnote-ref-57)
58. HG nr.705 din 11.07.2018 „Cu privire la aprobarea Conceptului tehnic al Sistemului informațional automatizat „Registrul de stat al achiziţiilor publice” (MTender)”. [↑](#footnote-ref-58)
59. Ofertă – act juridic prin care operatorul economic îşi manifestă voinţa de a se angaja din punct de vedere juridic într-un contract de achiziţii publice. Oferta cuprinde propunerea financiară, propunerea tehnică, precum şi alte documente stabilite prin documentaţia de atribuire. [↑](#footnote-ref-59)
60. Pct.2 și pct.6 din Regulamentul cu privire la organizarea și funcționarea Ministerului Finanțelor, aprobat prin HG nr.696 din 30.08.2017. [↑](#footnote-ref-60)
61. Pct.2 și pct.6 din Regulamentul cu privire la organizarea și funcționarea Agenției Achiziții Publice și efectivul-limită al acesteia, aprobat prin HG nr.134 din 09.03.2017. [↑](#footnote-ref-61)
62. Pct.2, pct.5 și pct.6 din Regulamentul cu privire la organizarea și funcționarea Agenției Naționale pentru Soluționarea Contestațiilor, aprobat prin Hotărârea Parlamentului nr.271 din 15.12.2016. [↑](#footnote-ref-62)
63. Pct.2, pct.4 din Regulamentul cu privire la organizarea și funcționarea Inspecției financiare din subordinea Ministerului Finanțelor, aprobat prin HG nr.1026 din 02.11.2010. [↑](#footnote-ref-63)
64. Art.3 alin.(1) din Legea privind organizarea și funcționarea Curții de Conturi a Republicii Moldova nr.260 din 07.12.2017. [↑](#footnote-ref-64)